
Rajankäyntiä. 

Lähetettyään joulukuussa kaksi airuetta edeltäjinään maailmalle 
tulostaan tiedoittamaan, astuu Valkoinen Vartio nyt ensimmäisellä 
vakinaisella numerollaan julkisuuteen. Niinkuin sen sisällöstä il- 
menee tapahtuu tämä suureksi osaksi rajankäynnin merkeissä kah- 
den vastakkaisen maailmankatsomuksen — nykyisen yhteiskunta- 
järjestyksen pohjalla seisovan kristillis-eetillisen elämänkäsityksen 
ja marxilaisen materialismin välillä. Se ei vedä rajaansa vain aat- 
teellisesti teoriojen ja ohjelmien abstraktisiin maailmoihin, vaan 
sangen konkreettisesti myös maan kovalle kamaralle sivistysmaiden 
ja idän suuren raakalaisvaltion välille. 

Emme suorita rajankäyntiämme siltojen etsimiseksi, jotka joh- 
taisivat maailmasta toiseen. Emme myöskään tule kylväjänä, jonka 
jäljissä versoavat taimet rajalinjan pikaista umpeenkasvua ennus- 
taisivat. Me emme tahdo tässä mielessä rakentaa, vaan hävittää! 
Me tahdomme lyödä linjat auki, leveiksi ja suoriksi, jotta jokainen ne 
selvästi näkisi ja niiden ylittämistä kavahtaisi! 

Jos metsäpalo riehuu maillamme, riennämme me kaikki sitä sam- 
muttamaan. Mutta ensimmäiseksi me sen saarramme ojin ja valli- 
tuksin ja hakkaamme maahan sen tieltä korkeatakin saloa. Sääli- 
mättä me iskemme leveän linjan suoraan tämän halki — itsemme ja 
omaisuutemme turvaksi. Me tiedämme että tuli rajan takana on hullu 
ja että se on liitossa myrskytuulen kanssa. Me tunnemme sen vallan- 
janon niin määrättömäksi, että se sillä tuhoaa kaiken, mihin se kyn- 
tensä iskee, viimein jopa itsensäkin. Ja me tiedämme, että tuli syt- 
tyy kipinästä! 

Maailmansota on sytyttänyt jättiläispalon, jonka rinnalla se itse 
oli kuin vaaraton kaski. Sodassa voi tuhoutua yksi sukupolvi, 
mutta maailmanvallankumous uhkaa perikadolla kaikkea sitä, mitä 
sukupolvet Kristuksen syntymästä asti ovat rakentaneet ja minkä 
edestä ihmishenki kaksituhatta vuotta on taistellut. Sen jäljet idässä 

ovat hirvittävämpiä kuin hunnien konsanaan. Senkö me päästäi- 
simme lännenkin hävittämään ? 

Se seisoo jo lännessäkin — keskellämme. Sen kipinät kytevät 
sammalessa, lahossa puussa ja kelohongan latvassakin. Me kuu- 
lemme niiden näreikössä räiskyvän. Vielä ne tuulen hylkääminä tu- 
kehtuvat. Mutta myrsky lentää idästä punaista kipinämerta siivil- 
lään kantaen ja sen alla hulmahtaa kokonainen maailma liekkeihin. 

Raja on käytävä, ennenkuin kaikki on menetetty! 


Eheyttämisenkään nimessä me emme saa sulkea silmiämme siltä 
tosiasialta, että marxilainen sosialismi on marxilaisen kommunis- 
min tiennäyttäjä ja apulainen. Mitä toinen julkisesti tekee, sitä 
toinen salassa valmistaa. Kansamme on noussut taisteluun kommu- 
nismia vastaan, mutta se ei ole vielä riittävästi käsittänyt sosialis- 
min vaaraa ja sen hävittävää voimaa. Neuvottomana se näkee en- 
nen kunnioitettujen yhteiskunnallisten ja eetillisten arvojen romah- 
tavan ja nousevan polven yhä enemmän etäytyvän isiemme tiestä. 
Rajat ovat kasvaneet umpeen ja niiden yli hiipii vihollinen selkämme 
taakse, kaivaakseen salahautojaan vallien alle. Sosialismikin on pal- 
jastettava siksi, mitä se on, ja karkoitettava keskuudestamme. 


Raja voidaan avata vain osoittamalla mitä on kommunismi ja 
mitä sosialismi, miten ne toimivat ja mihin ne pyrkivät. Me tun- 
nemme kaikki maanpetoksen ja nujerramme sen, mutta useimmat 
meistä eivät näe noiden hävittävien voimien kymmeniä laillisia ja 
parlamentaarisia teitä, jotka ovat maanpetostakin vaarallisempia, 
koska ne tuhoavat kansamme sielun. Ne tiet me tahdomme paljastaa. 


* * * 


Sellaista rajankäyntiä, jota me kaipaamme, ei voi suorittaa päi- 
vän tapahtumiin kiinteästi kytketty sen tai tuon suunnan, tai puo- 
lueen poliittinen lehti. Siihen tarvitaan loitompaa väliä puolueista 
ja päivän melskeistä sekä keskitystä. Se vaatii oman lavean tilansa. 

Olemme selvillä siitä, ettei VALKOINEN VARTIO nilloinkaan 
voi muodostua tapahtumajanoisten massojen lukemistoksi. Mutta 
me odotamme, että se sivistyneistömme, joka elävästi tuntee kan- 
saamme uhkaavan vaaran, lujasti liittyy ympärillemme. 

Se on sittenkin älymystö, joka tämän maan kohtalot johtaa ja 
ratkaisee, eikä massa ja massan valta! 

Marxilainen sosialismi ja kristinusko. 
Kirj. A. S-n. 


Asettaessamme kysymyksen marxilainen sosialismi ja kristinusko 
emmekä sosialismi ja kristinusko, teemme sen määrätyssä tarkoituk- 
sessä. Myönnämme tämän rajoituksen kautta mahdollisuuden, että 
jälkimmäistä kysymystä voidaan käsitellä aivan toisella tavalla kuin 
edellistä ja tulla lopullisesti aivan toisenlaisiin tuloksiinkin. Halua- 
matta sen syvemmin puuttua asian tähän puoleen uskaltanemme 
väittää. näiden kahden asian välillä olevan niin suuren eron, että 
kun edellistä voidaan täydellä oikeutuksella kutsua elämänkatsomuk- 
seksi, jälkimmäinen sensijaan on rajoitettavissa pelkäksi talousjär- 
jestelmäksi. Ja silloin on asialla ja asialla suuri ero. Toiseksi luu- 
lisimme juuri tämänlaisen asettelun vastaavan parhaiten tosioloja, 
ainakin meidän suomalaisten kannalta katsoen . Onhan meikäläinen 
sosialismi miltei kauttaaltaan marxilaista, vieläpä suurelta osaltaan 
sangen radikaalistakin. Enkä ole huomannut sosialistiemme omasta 
keskuudesta nousseen ääniä vaatimaan minkäänlaista muutostakaan 
tässä suhteessa. 

Aiheemme on varsin kulunut, se myöntäkäämme heti aluksi ilman 
muuta. Mutta eräät viimeaikoina sattuneet tapahtumat, lähemmin 
sanottuna Lapuan liikkeen nimellä tunnettu kansanliike, ovat taas 
uudelleen antaneet kysymykselle määrätynlaista aktuaalisuutta. Ei 
vain sikäli, että mainitulla liikkeellä on ollut voimakas uskonnolli- 
nenkin sävy, vaan ennen kaikkea siksi, että se on kyennyt herättä- 
mään sosialistien omassakin leirissä eräänlaista uskonnollista har- 
rastelua ja askartelua. 

Sanoimme alussa, että marxilainen sosialismi tahtoo olla elämän- 
katsomus. Sellaisena se tahtoo antaa vastauksen kaikkiin elämän- 
kysymyksiin, nimenomaan myös niihin, jotka ovat keskeisimpiä us- 
konnossa. Välien selvitys sen ja kristinuskon kesken on tästä syystä 
ehdoton välttämättömyys, kuten todellisuudessa on tapahtunutkin. 
Ja se on päättynyt aina jyrkkään ristiriitaan. Miksi? Siihen juuri 
Faluaisimme löytää vastauksen. Tahdomme syventyä eräisiin tär- 
keimpiin kristillisiin perustotuuksiin ja katsoa mikä on marxilaisen 
sosialismin kanta niihin. 

Jokaisessa uskonnossa on syvimmiltään kysymyksessä ihmisen 
suhde Jumalaan. Käsitettäköönpä Jumala minkälaiseksi tahansa, 
niin ilman sitä emme voisi puhua yleensä uskonnosta. Jumala on 
siis sellainen ensiarvoinen kysymys, johon meidän on syvennyttävä. 

Toinen kysymys, joka välittömästi seuraa suhteesta Jumala ja ihmi- 
nen, on korkein hyvä. Kun vielä kajoamme korkeimpaan siveelliseen 
ohjeeseen, ”lain päävaatimukseen”, niin luultavasti silloin tulemme 
käsitelleeksi niin keskeisiä kysymyksiä, että ne riittävät vertailuaine- 
histoksi. 

Kristillisen uskomme mukaan on Jumala henkinen ja persoonalli- 
nen olento, kaikkialla oleva ja kaikkitietävä. Hän on kaikki luonut 
ja yhä edelleenkin Hänen toimintansa ja vaikutuksensa jatkuu maa- 
ilmassa ja maailmaan nähden. Mikäli kysymyksessä on synti ja syn- 
tinen maailma on Hänen toimintansa vanhurskasta, mutta syvim- 
miltään ohjaa sitä sittenkin rakkaus, jonka tarkoituksena on pelas- 
taa ihmissieluja Jumalalle ja jumalanvaltakunnalle. Jumalan toi- 
minnan kohde on niinmuodoin ihmissielu, nimenomaan yksityinen 
ihmissielu, jonka Hän tahtoisi pelastuvan pahan ja synnin vallasta. 
Sentakia on kristinusko lunastususkonto syvästi yksilöllisessä ja si- 
sällisessä mielessä. Se on vapautusta ja lunastusta synnistä, joka 
on elämää estävä voima ja luonteeltaan itsekästä Jumalan tahdon 
vastustamista. Luonnollisessa ihmisessä on perinnöllinen taipumus 
syntiin, jonka muodollinen edellytys on ihmisen vapassa tahdossa, 
aineellinen taas pahan valtakunnassa ja sen persoonallisessa hallit- 
sijassa, perkeleessä. Korkein hyvä on niinmuodoin kristinuskon mu- 
kaan jumalanvaltakunta, jonka osallisuuteen ihminen tulee tultuaan 
pelastetuksi synnin vallasta. 

Jumalanvaltakunta on henkinen hyvä. $Se on vanhurskautta, 
rauhaa ja iloa Pyhässä Hengessä. Se on läsnäolevana jo tässä maa- 
ilmassa ihmissydämessä, mutta lopullisesti on jumalanvaltakunta to- 
teutuva täydellisenä vasta aikojen lopussa, jolloin Jumala sen itse 
toteuttaa suuren maailmankatastroofin kautta. Synti on kokonaan 
mahdoton siinä valtakunnassa ja siksi kaikki mihin on syntiä jää- 
nyt, on mahdotonta siihen. Ihmiskunnasta voi jumalanvaltakuntaan 
päästä vain se osa, joka on tullut synnistä puhtaaksi pestyksi. 

Kristinuskon korkein hyvä on siis luonteeltaan henkistä ja viime 
kädessä tulevaiseen elämään kuuluvaa. Mutta olisi suuri erehdys 
rajoittaa sen vaikutukset vain henkiselle ja tulevaiselle alueelle. Ja 
vielä suurempi olisi erehdys, jos rajoitettaisiin se puhtaasti yksilölli- 
seksi oikeudeksi ilman mitään velvollisuuksia. Lukemalla Jeesuksen 
kuvauksia viimeisestä tuomiosta voi kuka tahansa tulla vakuutetuksi 
siitä, että jumalanvaltakunnan kansalaisuus on syvästi velvoitta- 
vaa ja nimenomaan juuri ulospäin. Jumalanvaltakunnan osallisuus 
ja sen oikeuksien periminen edellyttää aktiivista toimimista, lähem- 
min sanottuna rakkaudentoimintaa. Sen sijaan että ihmisen toimin- 
taa ennen johti itsekkyys, johtaa sitä jumalanvaltakunnan kansalai- 

sena rakkaus. Rakkaudentoiminta juuri tässä maailmassa tulee 
siksi mittapuuksi, jolla ratkaistaan iankaikkisen pelastuksemme 
suuri kysymys — ei rakkaudentoiminta itsekkäässä pyrkimyksessä, 
vaan itsetiedottomana seurauksena sen jälkeen, kun muutos on 
meissä tapahtunut, jumalallinen tullut inhimillisen tilalle. 

Olemme tässä siis lyhyesti koettaneet hahmotella kristinuskon 
sisällystä, liittyen mainitsemiimme kolmeen tärkeään kysymykseen, 
nim. kysymykseen Jumalasta, korkeimmasta hyvästä ja suurim- 
masta siveellisestä käskystä. Mikä on marxilaisen sosialismin vas- 
taus näihin kysymyksiin elämänkäsityksenä, josta se tahtoo käydä? 
Tässä tarkoituksessa on meidän syvennyttävä n.k. materialistiseen 
historiankäsitykseen, joka muodostaa marxilaisen sosialismin tieto- 
puolisen perustan. 

Materialistisen historiankäsityksen kannattava periaate on oppi 
tuotantovoimien, itse tuotannon ja sen tuloksien vaihdon ratkaise- 
vasta merkityksestä. Ne muodostavat pohjan, josta kaikki muu 
juontaa juurensa, ei suinkaan vain aineellinen, vaan nimenomaan 
myös henkinen elämä, ideologia, kuten marxilaisten rakastama termi 
kuuluu. Koko historia muuttuu tämän mukaisesti syvimmiltään ta- 
loudelliseksi historiaksi ja tuotannon tuloksien jakautuminen ryh- 
mittelee ihmiset eri luokkiin, joiden välinen taistelu on historian val- 
tavin näkyväinen ilmiö. 

Jotta tuotantovoimille voitaisiin antaa tällainen ratkaiseva mer- 
kitys, on välttämätöntä kieltää itsenäisen hengen olemassaolo sa- 
moin kuin vapaan tahdonkin. Näin on marxilaisuus johdonmukai- 
sesti tehnytkin. Niin Marx kuin Engelskin liittyivät todellisuusprob- 
leemiin nähden aikansa jyrkimpiin materialisteihin. Taloudellinen 
materialismi ja taloudellinen determinismi ovat täysin oikeita ni- 
mityksiä marxilaisuudelle.. N.k. henkiset ilmiöt eivät ole mitään 
muuta kuin aineellisuuden heijastusta meidän aivoissamme. 

Luultavasti edellisestä jo selviää, mikä on marxilaisuuden suhde 
ensimmäiseen asettamaamme kysymykseen nähden, Kristinuskon ja 
marxilaisuuden kannat Jumala-kysymyksessä ovat yhtä etäällä toi- 
sistaan kuin taivas on maasta. Vielä enemmänkin: ne ovat sovitta- 
mattomat. Siinä missä kristinusko näkee persoonallisen henkisen 
Jumalan, näkee marxilaisuus aineellisen voiman. Vaikka tingittäi- 
siinkin taloudellisten tekijäin yksinvaltiudesta, kuten Engelskin teki 
vähän ennen kuolemaansa, niin sen edemmäksi ei marxilaisuus voi 
missään tapauksessa mennä kuin hän meni, että nim. niillä on aina- 
kin viime kädessä sananvalta ja että ne ovat kaiken kehityksen ym- 
märtämisen edellytykset. 

Kun nyt ihmiskunnan ja koko maailman kehitys on kerran si- 

dottu tällaiseen välttämättömyyteen, on tästä selvät seuraukset myös- 
kin toiseen asettamaamme kysymykseen. Korkein hyvä on luonnol- 
lisesti löydettävissä myöskin taloudelliselta alueelta. Tuotantotulos- 
ten oikea jakautuminen, joka voidaan saavuttaa vain yhteiskunta- 
elämän päällysrakennuksen, s.t.s. oikeudellisen, valtiollisen, y.m.s. 
saattamisella sopusointuun tuotannollisen pohjan kanssa, muodos- 
taa korkeimman hyvän, tavoiteltavan päämäärän. Koska tämä edel- 
lyttää taistelua ja voittoa etuoikeutetuista ihmisryhmistä, on kysy- 
myksessä siis vapautus toisten ihmisten, oikeammin sanoen ihmis- 
ryhmien holhouksesta. Marxilaisuudelle ei lunastusajatus ole siis 
vieras, mutta kaukana se on kristillisestä lunastusajatuksesta. Kun 
jälkimmäinen sanoo: ”Etsikää ensin jumalanvaltakunta”, kehoittaa 
edellinen etsimään ensin tämän maailman valtakunnan, jonka mu- 
kana seuraa kaikki muu hyvä, ideolooginen lisä. Synti, sielun hätä, 
iankaikkisen elämän tarve, ne ovat tuntemattomia tai oikeammin 
sanoen vahingollisia käsitteitä marxilaisuuden kannalta, joista on 
vanauduttava tarpeettomana lisänä. 

Entä tie ja toimintaohjeet. Historia on oikealta olemukseltaan 
luokkataistelua, selittää Marx epigoneineen. Paras taistelija taas 
on se, joka vihaa. Ettei tämä suinkaan ollut vierasta Marxille, siitä 
on Kommunistinen Manifesti parhaana todistuksena ja sama ajatus 
kertautuu koko hänen tuotannossaan. Puhe rakkaudesta, joka on 
suurinta kristinuskossa, on turmiollista marxilaisuuden taistelussa 
kapitalismia vastaan. Sen vuoksi on vihaa lietsottava ja ylläpidet- 
tävä. Yhteistoiminta ja yhteisymmärrys, jota on viime aikoina esiin- 
tynyt eri maiden poliittisessa elämässä sosialistien ja n.k. porvaril- 
listen ryhmien välillä, ei varmaankaan ole sopusoinnussa marxilai- 
suuden perushengen kanssa, vaan on raskaitten kokemusten seuraus 
ja jonkinlainen hätäpuolustus, jonka tarkoituksena ei ole pysyväisen 
toimintatavan luominen yhteiseksi parhaaksi, vaan välirauhan yllä- 
pitäminen siksi kunnes ”aika koittaa”. Jos tämä ilmiö olisi toisin 
käsitettävissä, jos se merkitsisi sovinnollisen mielen valtaanpääsyä 
vihan kustannuksella, niin siitä tietysti olisi vilpittömästi iloittava 
erittäinkin kristillisellä taholla ja sitä voisi pitää kenties enteenä 
marxilaisen yliherruuden murtumiselle työväenliikkeessä, mutta 
epäilemme vakavasti tällaisen toivon oikeutusta. 

Mainitsemamme marxilaiset periaatteet ovat kotiutuneet helposti 
ja syvälle laajoihin joukkoihin. Materialismi kaikkein karkeimmassa 
muodossa on tullut suurten työväenjoukkojen tyydyttäjäksi elämän 
viimeisissä kysymyksissä. Aineellinen hyvä heidän korkeimmaksi 
hyväkseen. Viha heidän suhtautumisensa määrääjäksi ihmisiin, joi- 
den elämäntehtävä tai -katsomus on toinen kuin heidän. Mutta on 

myös valtavia joukkoja työväestön keskuudessa, jotka ovat vieraita 
marxilaiselle elämänkatsomukselle, vaikka he tuntevatkin muuten 
kuuluvansa nimenomaan työväestöön ja antavat poliittisen kanna- 
tuksensa sosialistisille liikkeille, jotka kulkevat marxilaisuuden Ii- 
pun alla. On mielestämme kieroa menettelyä sosialistijohtajiemme 
puolelta antaa noille suurille joukoille se käsitys, että marxilaisen 
sosialismin ja kristinuskon välillä voisi vallita jonkinlainen yhteis- 
ymmärryksen mahdollisuus henkisissä ja siveellisissäkin elämän- 
kysymyksissä. Sellainen on sula mahdottomuus ja sillä tavalla pitä- 
mällä valheen lippua esillä estetään maamme työväenliikettä terveh- 
tymästä. Ihminen, joka marxilaisena sosialistina väittää olevansa 
myös kristitty, on varmasti omistanut kristinuskosta vain osan tai 
sitten kieltänyt marxilaisuudesta sen ratkaisevia perusoppeja, mi- 
käli hän yleensä on ensinkään näistä asioista perillä. On mahdotonta 
ajatella, että kristinusko voisi tyytyä jonkinlaiseen sekundääriseen 
asemaan, ”ideoloogiseksi heijastukseksi” t.m.s. marxilaisessa sys- 
teemissä. ”Minä olen tie, totuus ja elämä.” Noihin Vapahtajan sa- 
noihin sisältyy ehdottomuutta. 

Kuten jo alussa viittasimme, ei tämän kirjoituksen tarkoituksena 
ole rajankäyminen muiden kuin marxilaisen sosialismin ja kristin- 
uskon välillä. Kieltää työväenliikkeen oikeutus ja yhteisymmärrys 
kristinuskon kanssa olkoon kaikkein kaukaisimpia ajatuksia kristi- 
tylle. Mutta se mitä me tahdomme väittää on, 


ettei materialistinen historiankäsitys, joka muodostaa marxilai- 

sen sosialismin rungon, voi milloinkaan elää sopusoinnussa 

kristillisen uskon kanssa eikä liioin marxilaisen sosialismin lä- 

pitunkema liike tai puolue sovussa kristillisen kirkon ja seura- 
kunnan kanssa. 


O & 

Matkan pää. 


Suoria sanoja sosialismista ja sen kannattajista. 


Kun kommunisminvastainen kansanliikkeemme, joka vielä vuosi 
sitten varsin suopeasti ja ennakkoluulottomasti suhtautui sosialide- 
mokraatteihin, sikäli on kääntynyt näitäkin vastaan, mikäli he yhä 
peittelemättömämmin ovat ryhtyneet suojaamaan kommunistien 
uhattuja asemia, ja porvarilliselta taholta sen vuoksi on vaadittu yh- 
teistä valkoista rintamaa punaisen yhteisrintaman vastapainoksi, on 
tämä vaatimus tahdottu n.s. vapaamielisissä piireissä leimata jopa 
epäisänmaalliseksikin. Muistamme, miten muutamat kansanliikettä 
vastustavat ruotsinkieliset poliitikot ennen viime kesän vaaleja ni- 
menomaan painostivat sosialidemokraattisen puolueemme ”yhteis- 
kuntaa säilyttävää luonnetta”, saaden toki silloin vastaansa tosiasi- 
oihin paremmin perehtyneen osan ruotsalaista ainestamme. Sosiali- 
demokratian puolustajana on kuitenkin huomattavimmin esiintynyt 
ylijohtaja Mantere, joka eduskunnan välikysymyskeskustelussa 
19/12 m.m. toi julki seuraavan poliittisen uskontunnustuksensa: 


”Kansanliikkeen tarkoitusperien saavuttamiseksi on tah- 
dottu melkeinpä väkipakolla luoda porvarillinen yhteisrin- 
tama ja antaa sille kauniilta kajahtava isänmaallisen rinta- 
man nimi. Tämäkin pyrkimys on herättänyt porvarillisissa 

vasemmistoaineksissa arvostelua ja epäilyksiä. Tämä pyrki- 
mys ei ole siinä muodossa kuin se oikeiston taholta on tuotu 
esiin käsityksemme mukaan omiaan edistämään isänmaan 
asiaa. Viime syksynä suoritetun vaalitaistelun aikana mai- 
nitulta taholta pyrittiin voimakkaasti tehostamaan sanotun 
rintaman muodostamisen välttämättömyyttä ja sen merki- 
tystä niin valtion sisäiselle kuin ulkonaiselle voimalle. Sa. 
massa yhteydessä tehtiin mitä tehtävissä oli sosialidemo- 
kraattisen puolueen saattamiseksi epäluulojen alaiseksi, ni- 
menomaan mitä tulee puolueen suhteeseen yhteiskuntajär- 
jestyksen säilyttämiseen ja isänmaan itsenäisyyteen. Erääs- 
sä suuressa vaalikokouksessa julistettiin suoraan, että kom- 
munistit ja sosialidemokraatit kuuluvat yhteen, pohja on 
sama, lopputarkoitus sama. Minun asiani ei ole käydä puo- 
lustelemaan sosialidemokraattista puoluetta, siellä on kyllä 


. miehiä, jotka pystyvät itse sen tekemään. Mutta sen koke- 


muksen nojalla, mikä meillä on valtiollisesta elämästämme 
päättyvän vuosikymmenen ajalta on todettava, että sosiali- 
demokraatit ovat käyneet kovaa ja herkeämätöntä taistelua 
kommunisteja vastaan eikä myöskään ilman menestystä. 

Se toivomus, joka lausuttiin eräässä hyvin huomattavassa 
sanomalehtikirjoituksessa kesällä 1918 kapinan tultua kukis- 
tetuksi, toivomus, että meillä Suomessakin syntyisi työväen- 
asiaa ajamaan Jlänsieuroppalainen sosialidemokraattinen 
puolue sellainen kuin muuallakin kehittyneissä sivistys- 
maissa, puolue, joka ymmärtää, että on pyrittävä laillisin 
keinoin eteenpäin uusiin saavutuksiin samalla työväestön ja 
koko kansan hyväksi, tämä toivomus on suurin piirtein kat- 
soen — se on minun mielestäni totuuden nimessä sanottava 
— toteutettu. Ja se on luettava valtiomme pysyväisyyttä ja 
isänmaamme turvallisuutta ajateltaessa suurimpiin saavu- 
tuksiin, mitä meidän maassamme itsenäisyyden aikana on 
saavutettu. 

Tämän huomioon ottaen ja luoden katseen kauemmaksi 
tulevaisuuteen ei ole näyttänyt viisaalta pyrkiä muodosta- 
maan oikeistohenkistä kiinteää porvarillista rintamaa, joka 
sulkisi piiriinsä toisen puolen kansaa, mutta jättäisi toisen 
puolen ulkopuolelle. Sellainen rintama ei olisi isänmaallinen. 
Meillä on usein vaadittaessa tarmokkaita toimenpiteitä. kom- 
munisteja vastaan vedottu maantieteellisen asemamme vaa- 
ranalaisuuteen. Siihen onkin täysi syy. Mutta tämä maan- 
tieteellinen asemamme, sen vaaranalaisuus, se asettaa meille 

toisenkin vaatimuksen, toisenkin velvoituksen. Meidän tulee 
ponnistaa kaikki voimamme johtaaksemme asiain kehitystä 
siihen suuntaan, että juopa eri kansanryhmien ja eri kansan- 
luokkien välillä kapenisi ja että elävä yhteisyyden tunne, suo- 
malaisen isänmaan tunto yhdistäisi lujasti kaikki kansamme 
jäsenet toisiinsa, ei ainoastaan porvarit keskenänsä, vaan 
porvarit ja työväki keskenänsä. Mutta se voi tapahtua vain 
laillisuuden, aineellisen ja henkisen edistystyön sekä kansan- 
valtaisen  yhteiskuntajärjestyksen säilymisen pohjalla.” 
(Kurs. meidän). 


Puhujan asemaan nähden puolueessaan on esitetty lausunto kat- 


sottava myös puolueen virallista kantaa tässä kysymyksessä edusta- 
vaksi. Tätä lausuntoaan on ylijohtaja Mantere sittemmin täydentä- 
nyt vaalipuheessaan Helsingissä 11/1 seuraavalla tavalla: 


” 


— — Olemme itsenäisyytemme aikana, onnellista kyllä, 
päässeet siihen, että meillä on työväenpuolue, joka käytän- 
nöllisessä politiikassaan on omaksunut länsimaisen sosiali- 
demokratian rauhalliset parlamentaariset menettelytavat ja 
yhä päättävämmin noussut taisteluun vallankumouksellista 
kommunismia vastaan. — Isänmaalliselta kannalta on päin- 
vastoin mitä tärkeintä, että kehitys jatkuvasti kulkee samaan 
suuntaan s.o. että työväestömme yhä yleisemmin vapautuu 
kumoushaaveistaan ja alkaa nykyistäkin selvemmin käsittää 
asemansa parantamisen voivan tapahtua vain rauhallisten 
parlamentaaristen taistelukeinojen avulla ja yhteistoimin- 
nassa muiden kansalaisryhmien kanssa vapaassa isänmaassa. 
Tätä tietä kulkemalla me voimme toivoa ajan vieriessä vähi- 
tellen muodostuvan sen isänmaallisen yhteisrintaman, josta 
viime aikoina on niin paljon puhuttu, mutta jonka toteutta- 
minen täytyy tapahtua toisella, avarammalla pohjalla kuin 
oikeiston määrittelemällä ja myös toisia menettelytapoja 
käyttämällä.” (Kurs. meidän). 


Ken etsii, hän löytää. Ylijohtaja Mantere on, nähden ”oikeis- 


tossa” s.o. kommunisminvastaisessa kansanliikkeessä sellaisia vikoja, 
ettei yhteisrintama sen kanssa olisi enää isänmaallinen, lähtenyt 
etsimään ”toista, avarampaa pohjaa” puolueensa yhteistyölle tois- 
ten kansalaisryhmien kanssa ja löytänyt sosialidemokraattisen puo- 
lueen, jonka pyrkimysten rinnalla edellisen ;ansiot ja päämäärät 
tosi-isänmaallisessa mielessä kutistuvat mitättömiksi. Se on yhteis- 

kuntaa säilyttävä, itsenäisyyttämme puolustava, kumoushaaveista 
vapautunut, kommunismia vastaan sitkeästi ja menestyksellisesti 
taisteleva, rauhallisin parlamentaarisin menettelytavoin koko kan- 
san hyväksi uusiin saavutuksiin pyrkivä ihanteellinen puolue. Tä- 
män todistuksen luettuaan jää vakavasti miettimään, tarvitsemmeko 
me tässä maassa enää lainkaan mitään porvarillisia puolueita, kun 
sosialidemokratia jo on omistanut itselleen kaikki niiden tehtävät. 
Edistysmielisen puolueen olemassaoloon ei tämän jälkeen ainakaan 
pitäisi olla järjellisiä syitä. Se saavuttaa päämääränsä voimallisim- 
min sosialisteihin sulautumalla! 

Ikävä kyllä kohtaa tällainen yhteenliittyminen määrättyjä vai- 
keuksia. Avioliitto edellyttää — ainakin porvarillisissa maissa — 
molemminpuolista suostumusta, ja sosialidemokraattisen puolueen 
viimeisessä puoluekokouksessa tasan vuosi sitten lausui J. F. Aalto: 


”Meillä on viime aikoina uskottu edistyspuolueen apuun 
— — Tämä oli havaittavissa hyvin selvästi vuonna 1927 ja 
sitä ennen, mutta kokemukset osoittivat, että nämä oletta- 
mukset olivat virheellisiä. Nyt tietää jokainen, että edistys- 
puolueesta ei ole tukea kenellekään — —” 


Mikään ei maailmassa kuitenkaan ole ehdotonta. Tuhlaajapoika- 
kin voi palata isänsä kotiin. Ja sitä mahdollisuutta silmälläpitäen, 
että jokin porvarillinen puolue uudelleen tarjoaisi veljenkättä, mää- 
ritteli siis puoluekokouskin omat ehtonsa tällaiselle yhteistyölle. Ne 
kuuluivat: 

”Valtiollisessa luokkataistelussa puolue voi käyttää hy- 
väkseen porvärillisten luokkien etuvastakohtia ja porvarillis- 
ten puolueiden mielipide-eroavaisuuksia työtätekeville luo- 
kille (kurs. meidän) tärkeiden valtiollisten oikeuksien hank- 
kimiseksi.” 


Tästä kokouksesta on nyt vuosi kulunut. Porvariliinen yhteis- 
rintama, joka silloin näytti entistä eheämmältä, on murtunut. Mieli- 
pide-eroavaisuudet puolueittemme välillä ovat kehittyneet mitä räi- 
keimmiksi. Pohja ”tärkeiden oikeuksien” hankkimiseksi ”työtäteke- 
ville luokille” on siis sitä myöten selvä. Mitä näillä oikeuksilla tar- 
koitetaan — siinä kysymys, jonka täytyy ratkaista, onko asiallisia 
edellytyksiä jonkun porvarillisen ryhmän ja sosialistien yhteistyölle. 
”Työtätekevillä luokilla” tarkoitetaan sekä sosialisteja että kommu- 
nisteja, sillä saman kokouksen pöytäkirjassa luetaan noihin oikeuk- 
siin nimenomaan ”täydet kansalaisvapaudet myös kommunisteille” 

ja meidän on muistettava, että siihen mennessä oli punapaitojen rii- 
suminen Lapualla ainoa kommunistien oikeuksia kohdannut rajoitus. 

Jo viime kesästä alkaen on ”S. Sosialidemokraatti” kasvavalla 
tyydytyksellä seurannut repeämän laajenemista porvarillisten kes- 
kuudessa ja ”yhteistyötä kansanvaltaisuuden pohjalla” seireenin sä- 
velin laulaen koettanut houkutella lapuanliikkeen vastustajia merelli- 
selle saarelleen. Taisteltuaan kauan houkutusta vastaan on ylijoh- 
taja Mantere nyt vihdoinkin antautunut sen lumoihin ja ohjannut 
edistysmielisen purren täysin purjein tuota ihannemaailmaa kohti. 
Nimenomaiset marxilaiset luokkaoikeudet kajahtavat hänelle nyt 
”koko kansan hyväksi koituvilta saavutuksilta.” 

Me ”oikeistolaiset” olemme aina olleet yhtä mieltä sosialistien 
kanssa eräästä asiasta, jota tuossa mainitussa puoluekokouksessa 
erikoisesti painostettiin, nimittäin että luokkien välisen yhteistyön 
hyväksi ei voida peitellä ”porvarillisten yhteiskuntaluokkien ja työtä- 
tekevien luokkien välisiä vastakohtia” ja ”porvarillisten puolueiden 
ja sosialidemokraattisen puolueen periaatteiden ja loppupäämäärien 
eroavaisuutta.? Kun edistysmieliset ylijohtaja Manteren lausun- 
noista päätellen pitävät niitä niin mitättöminä, ettei yhteistyötä es- 
tävä yhteiskunnallinen kuilu aukeakaan keskustan ja vasemmiston, 
vaan edistysmielisten ja oikeiston välille, näemme me heidän seireeni- 
saarensa sellaisena kuin se todellakin on: täynnä kuolleiden luita. Ja 
siihen oikeuttaa meidät sosialidemokraattien puolueohjelma — sellai- 
sena kuin se, kaikesta turhasta sananhelinästä alastomaksi riisut- 
tuna viime puoluekokouksen pöytäkirjassa paljastuu. 

Seuraavassa tahdomme esittää, millaisten päämäärien hyväksi 
hra Mantere aikoo yhteisrintaman sosialistien kanssa rakentaa, käyt- 
täen lähteenämme tuota asiakirjaa, joka kai myönnettänee päteväksi. 
Veisi tietenkin liian pitkälle, jos tässä ryhtyisimme käsittelemään 
sos.-dem. puolueen kaikkia ohjelmakohtia. Jätämme syrjään sen 
sotilasohjelman, josta Lauri Pihkala antaa asiallisen ja tyhjentävän 
selvityksen kansilehdellämme ilmoitetussa lentokirjasessa, päätyen 
siitä seuraavaan yhteenvetoon: 


”Maanluovutusohjelma on aivan liian vaatimaton nimi esittämäl- 
lemme sosialistiselle tekeleelle. Scn oikea nimi on: 


MAANKAVALLUSOHJELMA?” 


Huomiomme kiinnittää tällä kertaa erikoisessa määrässä sos.- 
dem. puolueen yhteiskunnallistuttamisohjelma, jota erikoisen voi- 
makkaasti on ajanut tohtori J. Helo, ent. sosialiministeri. Ohjelman 
laadusta ja yhteiskunnallistuttamisen tiestä sekä keinoista antaa sa- 

nottu pöytäkirja erinomaisen selvityksen. Kysymyksen alustuksessa 
lausui hra Helo siitä m.m. seuraavaa: 


”Se on kysymys, joka tulee ratkaistavaksi myöhemmin, 
mahdollisesti aikana, jolloin meitä ei enää ole, mutta se on 
kuitenkin se kysymys, joka koskee sosialismin ydintä, jota 
varten sos.-dem. puolue on perustettu ja jonka jälkeen sos.- 
dem. puoluetta ei tarvita. 

Sosialisoimiskysymys on erikoisesti tullut päivänkysy- 
mykseksi viime aikoina. Se on tavallaan niiden suurten val- 
lankumousten tuote, joita oli jälkeen maailmansodan, mutta 
itse asiassa sosialisoimiskysymys, vaikka onkin tullut päivä- 
järjestykseen aivan viime aikoina, ei tiedä muuta kuin so- 
sialismin toteuttamista. Se sisältää lähempiä suunnitelmia 
siitä, miten sosialismi on toteutettava. On hiukan traagil- 
lista, että silloin, kun mahdollisuuksia sosialismin toteuttami- 
seen oli enemmän kuin ennen, silloin oltiin kaikista vähim- 
män valmistuneita käymään siihen käsiksi. On sen vuoksi 
varustauduttava tätä kysymystä varten, niin että kun sopiva 
hetki koittaa, niin tiedetään, mitä on tehtävä — — 

Lyhyestihän sosialismin lausutaan tarkoittavan sitä, että 
tuotantovälineet on saatettava yhteiskunnan huostaan. On 
kuitenkin jo tultu yksimielisyyteen siitä, että sosialisoimista 
ei voi niin suppeasti määritellä. Se että tuotantovälineet ote- 
taan valtiolle, ei ole sosialismia, vaan valtiososialismia. So- 
sialismi menee pitemmälle. Paitsi että tuotantovälineet on 
otettava yhteiskunnan huostaan, on itse tuotanto järjestet- 
tävä uudella tavalla — — Tuotantojärjestelmässä on työn- 
tekijöille annettava mahdollisimman paljon sananvaltaa — 
— Työnteko on järjestettävä toisella tavalla. Sentähden 
ohjelmaehdotuksessa on myöskin kiinteästi lyöty kiinni, että 
valtiososialismi ei ole sitä sosialismia, johon sos.-dem. puolue 
pyrkii, vaan on puolueen tarkoituksena järjestää tuotanto 

* toisella tavalla ja poistaa siten kapitalistiluokka. 

Kun sosialisoimiseen ryhdytään, on luonnollisesti tär- 
keätä kiinnittää huomiota niihin edellytyksiin, joita sosiali- 
soimisen onnistuminen vaatii. Jos siihen väärillä edellytyk- 
sillä ryhdytään, luodaan sosialisoimiselle vaikeuksia. Ohjel- 
massa on kosketeltu näitä edellytyksiä. Ensimmäinen on 
luonnollisesti se, että valtiollinen valta on joutunut työväen 
luokan käsiin. Sosialisoiminen tarkoittaa kapitalistiluokan 
poistamista. On senvuoksi luonnollista, että tällaiseen perin- 

pohjaiseen yhteiskunnalliseen vallankumoukseen kapitalisti- 
luokka ei tule suostumaan, vaan täytyy valtiollisen vallan olla 
kokonaan työväenluokalla. EFi riitä, että on enemmistö edus- 
kunnassa, se ei vielä ole ratkaiseva voimatekijä. Valtiollista 
valtaa on eduskunnan ulkopuolella. Se nähtiin viimeksi yhdis- 
tyslain käsittelyssä. On saatava valtiollinen valta kokonai- 
suudessaan työväenluokan käsiin, ennenkuin sosialisoimiseen 
voidaan ryhtyä menestyksellä. Mutta tämä ei vielä riitä. Itse 
tuotantojärjestelmän on täytynyt olla kehittynyt riittävän 
korkealle asteelle. Täytyy olla suurtuotantoa. Silloin tuo- 
tanto on kypsynyt =siirrettäväksi yhteiskunnan huos- 
taan <? 


Tri Helo mainitsee sitten esimerkkinä Venäjän, jossa valtiovalta 
on työväenluokan käsissä, ja jossa vaikeuksia on syntynyt vain siitä 
syystä, että ”taloudelliset olot eivät ole päässeet sille asteelle, että 
sosialisoiminen olisi voitu toteuttaa.” — Sitten hän jatkaa: 


”Asettaisin vielä erään kolmannenkin edellytyksen sosia- 
lisoimisen toteuttamiselle. Se on nim. se, että työväenluokan 
tulee itsensä olla riittävän kehittynyt. Sosialisoiminen tulee 
siirtämään valtaa työntekijöille ja se edellyttää senvuoksi, 
että työntekijät ovat kypsyneet ottamaan tämän vallan vas- 
taan — — On luonnollista, että työväen tulee luoda itselieen 
uudet elimet sosialisoitavan talouden hoitamista ja järjestä- 
mistä varten, jotka elimet välillisesti tai välittömästi nojau- 
tuvat tuöväkeen — —” 


Tri Helo selostaa sitten porvariston pakkoluovutetun omaisuuden 
korvauskysymystä, huomauttaen että korvaus on suoritettava ei ra- 
hassa, vaan obligatioiden muodossa, joista maksettaisiin ”pientä kor- 
koa” ja jotka lunastettaisiin mahdollisimman pian yhteiskunnalle. 
Tätä varten koottaisiin varoja omaisuus- ja perintöverolla. Tämän 
jälkeen hän jatkaa: 


”Olen itse ollut toisella kannalla ja ehdottanut, että kysy- 
mys korvauksesta ratkaistaisiin niiden olosuhteiden mukaan, 
jotka ovat vallalla, kun sosialisoiminen suoritetaan. Paljon- 
han riippuu nimittäin niistä oloista. Jos esim. syntyy kansa- 
laissota, niin asian ratkaisu on toinen kuin muuten. Olen kui- 
tenkin tällä kertaa yhtynyt komitean kantaan. Olen tehnyt 
sen ennen kaikkea siitä syystä, että sosialisoimista ei voitane 
suorittaa yhdellä kertaa. Koko talouselämän sosialisoiminen 
tulee nähtävästi tapahtumaan vähitellen, ja se vaatii järjes- 

telyä — — Yhteiskunnallistuttamista ei voitane suorittaa 
yhdellä kertaa, vaan sitä mukaa, kun tuotantoalat ovat kyp- 
syneet sosialisoimista varten. Löytyy toisia aloja, jotka 
meillä ovat saavuttaneet riittävän kehityksen, esim. paperi- 
teollisuus — — 

Minä toivon, että ohjelma saadaan hyväksytyksi, niin 
että sos.-dem. puolueella on tässä puolueen tärkeimmässä ky: 
symyksessä ohjelma valmiina, että se voi osoittaa työnanta- 
jille ja kapitalisteille, että meillä ei ole ainoastaan vaatimus 
esitettävänä, vaan myöskin yksityiskohtaisempi suunnitelma, 
miten tulemme poistamaan ne luokkavastakohdat, jotka liit- 
tyvät nykyiseen yhteiskuntajärjestelmään, miten tulemme 


*luomaan uuden, sosialistisen yhteiskunnan.” 


Ohjelma hyväksyttiin — — Pelkäämme väsyttäneemme lukijaa 
tällä pitkällä vuodatuksella, mutta meidän täytyy ikävystyttää häntä 
vielä hetkisen tuolla lopullisella ohjelmallakin. Sen mukaan saamme 
odottaa yhteiskunnallistuttamista seuraavilla aloilla : 


”Luonnonrikkauksina tuievat Suomessa kysymykseen 
ensisijassa metsät ja kosket, sekä sosialisoitavina tuotanto- 
aloina metsäteollisuus, paperiteollisuus, sähkö-, metalli-, se- 
mentti- ja kalkkiteollisuus sekä tukkukauppa, ennen kaikkea 
raaka-aineiden ja tärkeimpien kulutustavaroiden tuonti, sekä 
tärkeimpien oman maan tuotteiden vienti ynnä tärkeimmät 
kulkuneuvot. ä 

Edelleen on sosialisoitava ne muutkin tuotantohaarat, joi- 
den kapitalistinen rakenne on saavuttanut verraten korkean 
kehityksen, kuten kutoma- ja nahkateollisuus. Tällöin on 
erikoista huomiota kiinnitettävä semmoisiin teollisuuden 
haaroihin, jotka tuottavat tärkeitä kulutustarpeita, kuten 
sokeri- ja tupakkateollisuus, jos havaitaan niiden sosialisoi- 
misesta voivat koitua kuluttajille tuntuvia välittömiä etuja.” 


Rinnan tämän valtiolle ottamisen kanssa on: 


”Kuntien tai niiden muodostamain yhtymäin otettava 
haltuunsa ne tuotantolaitokset ja työalat, joilla on vain pai- 
kallinen merkitys, aluksi ne joilla on monopoliluonne, kuten 
raitiotiet, puhelinlaitos, paikallinen voimanhankinta, kaasun 
ja valon valmistus, tai joiden sosialisoiminen väestön hyvin- 
voinnin kannalta katsoen on tärkeä, kuten elintarvetuotanto, 
rakennustoiminta — apteekit, saunat — tai voivat olla hy- 
vinä tulolähteinä, kuten elokuvat. 

Yksityisomaisuuden ja -liikkeen ottaminen yllämainittu- 

— jen periaatteiden mukaan yhteiskunnan haltuun on tapah- 

tuva pakkoluovutuksella — —” (Kurs. kaikissa lainauksissa 
meidän.) 


Vielä on ohjelmassa sosialisoimisen valmistelusta kohta, jossa 
huomautetaan edellytyksenä yhteiskunnallistuttamiselle olevan, että 
”mikäli muut maat vielä pysyvät kapitalistisella asteella, niiden so- 
sialistinen työväki kuitenkin kykenee estämään yläluokkansa ja halli- 
tuksensa tukahduttamasta valtiollisilla tai taloudellisilla pakkotoi- 
menpiteillä kyseessäolevan maan kehitystä sosialismia kohti.” 

Olemme näin yksityiskohtaisesti selostaneet hra Helon alustusta 
ja hyväksyttyä sosialisoimisohjelmaa, voidaksemme todeta sen todel- 
lisen luonteen. Huomio ei voi olla kiintymättä siihen rajattomaan 
ja häikäilemättömään vallanhimoon, joka paistaa vastaan ohjelman 
joka kudoksesta. Onko yksikään diktaattori — Venäjän bolshevik- 
keja lukuunottamatta — tuolla tavoin ja noin toistuvissa muodoissa 
vakuuttanut janoavansa valtaa? Ensimmäisestä, surkeasti epäonnis- 
tuneesta vallankaappausyrityksestä — punakapinasta — on hra He- 
lolla lausuttavana vain valitus, ettei silloin oltu ”valmistuneita käy- 
mään (sosialismin toteuttamiseen) käsiksi”. Hänen mielestään se 
antoi vain yhden opetuksen työväellemme: ”On senvuoksi varustau- 
duttava — niin että kun sopiva hetki koittaa, niin tiedetään, mitä on 
tehtävä —. Sosialisoimiskysymys on ”suurten vallankumousten 
tuote” — ja vallankumouksella se viedään myös läpi: valtiollinen 
valta on otettava kokonaan työväelle ja koska ”tällaiseen perinpoh- 
jaiseen yhteiskunnalliseen vallankumoukseen kapitalistiluokka ei tule 
suostumaan” — — ”ei riitä, että on enemmistö eduskunnassa”, se 
kun ei ole se”ratkaiseva voimatekijä”. 

Hra Helo viittaa tässä yhteydessä yhdistyslain käsittelyyn syys- 
istuntokaudella 1929 varoittavana esimerkkinä siitä salaperäisestä 
voimasta, joka porvaristolla saattaa olla ”ulkopuolella eduskunnan” 
ja jonka vuoksi työväen enemmistö tässä laitoksessa ei riitä. Mitä 
hra Helo sillä tarkoittaa? Eihän porvaristo lain läpiviemiseen käyt- 
tänyt mitään ”voimakeinoja”, vaan vparlamentaarista koneistoa. 
Onko ehkä hänen mielipiteensä, että tuota, kansamme silloin vielä 
yksimielisen enemmistön — sen ei-marxilaisen enemmistön — va- 
kaumusta ei olisi saanut kansanvaltaisella tavalla eduskunnalle julki- 
tuoda ja siellä parlamentaarisesti toteuttaa? Ja mitkä ovat ne kei- 
not, joilla hra Helo aikoo vastaisuudessa tämän parlamentaarisen elä- 
män kukistaa? Emme odota häneltä vastausta vaan huomautamme, 
että hänen ”uusparlamentaarinen” reseptinsä sitä vastaan oli valmis 

jo punakapinan aikana. Se oli luettavissa niin sanotun ”Suomen 
Valtiosäännön” 43 8:ssä ja kuului seuraavasti. ”Jos niin uskoma- 
tonta tapahtuisi, että itse Kansaneduskunnan enemmistö julkenisi 
syrjäyttää” sosialistisen komennon, ”niin (marxilainen) kansa nous- 
koon ja hajoittakoon sen eduskunnan” ja uudestaan valitut kansan- 
edustajat antakoot sosialisteille ”kukin allekirjoittamansa juhlalli- 
sen vakuutuksen”, jossa sanotaan: ellen sosialistivaltaa uskollisesti 
edusta, ”olen kansan tuomion ansaitseva”. Eikö se ollut niin, hra 
prokuraattori Matti Turkia? Olemmeko yskän oikein ymmärtäneet, 
hra Helo? 

Tämän uusparlamentaarisen systeemin toteuttamiseksi vaatii 
sos.-dem. puolue itselleen ”ratkaisevat voimatekijät” eduskunnan 
ulkopuolella. Heidän ohjelmassaan vuaditaan suojeluskunnat hajoi- 
tettavaksi ja armeija alistettavaksi puolueen poliittiseksi väli- 
kappaleeksi. 

Hra Helo toteaa, että Neuvostovenäjällä ”valtiovalta on työväen- 
luokan käsissä”. Tämä on meille tärkeätä tietää, sillä siinähän saa 
nyt Suomen kansa kerrankin nähdä sen vallankäytön kaikessa lois- 
tossaan! Mutta toteamme samalla mielenkiintoisen eroavaisuuden 
länsimaisessa ja suomalaisessa sos.demokratiassa : kun edellinen kiel- 
tää Venäjän kommunistisilta verivaltiailta oikeuden esiintyä työ- 
väen nimissä, antaa jälkimmäinen sille täydet valtuudet, valitellen 
vain, ettei kapitalismi Venäjällä vielä ollut kerinnyt koota riittäviä 
rikkauksia mannerten, kuusisten ja kaljusten turvattuun loiseloon. 

Jäljet kauhistavat. Mutta sos.-dem. puolueohjelman aikomus val- 
taanpääsyn jälkeen ”poistaa kapitalistiluokka” kuulostaa meille mer- 
killisen tutulta. Ei kai sillä liene mitään yhteistä Venäjän diktaat- 
torien päämäärän kanssa ”likvidoida kulakit luokkana”, josta proses- 
sista sivistysmaailmalla on oma runsaiden todistusten vakiinnuttama 
käsityksensä? 

Miksi kutsutaan sellaista systeemiä, jossa ”valtiovalta on koko- 
naan (marxilaisen) työväenluokan” käsissä” ja sen kaikki elimet 
”välillisesti tai välittömästi” nojautuvat (marxilaiseen) ”työ- 
väkeen”? Se on neuvostodiktatuuri! 

Millaisen todistuksen antaa puolue ”sosialistiselle yhteiskunta- 
järjestykselleen”? tunnustuksellaan, ettei sen toteuttamiseen riitä 
puhdas valtiollinen ja sotilaallinen valtakaan, vaan että: ”itse tuo- 
tantojärjestelmän on täytynyt olla kehittynyt riittävän korkealle as- 
teelle. Täytyy olla suurtuotantoa. Silloin tuotanto on kypsynyt siir- 
rettäväksi yhteiskunnan huostaan”? — Tunnemme erään lajin ihmi- 
siä, joiden mielestä ainoana syynä heidän epäonnistumiseensa elä- 
mässä on se seikka, ettei heitä ole istutettu suurpankin tai suurliik- 

keen johtajan tuolille. Siellä he kyllä näyttäisivät — — ”Materialis- 
tinen historiankäsitys” opettaa meille kuitenkin joka päivä, että ai- 
noastaan se, joka on jotain luonut, pystyy jotain hallitsemaankin. Hra 
Helon mielestä sortuu sosialistinen talouskoe Venäjällä vain siitä 
syystä, ettei siellä vielä ole kylläksi keskitettyä omaisuutta ”työväen” 
hallittavaksi. Sitä oli siellä, kommunistien astuessa valtaan, teolli- 
suuslaitoksissa 6 miljardia ja kauppaliikkeissä sekä pankkilaitoksissa 
12 miljardia kultaruplaa, eli yhteensä 18 miljardia. Suomen rahassa 
se tekee 46,800 miljoonaa kultamarkkaa. Paljonko enemmän tarvit- 
taisiin, ennenkuin hra Helo katsoisi pohjan kestävän sosialistiselle 
huushollille meilläkin? Venäjällä se ei Dshershinskin sanojen mu- 
kaan pitänyt. ”Porvaristolta perityn pääoman” — hän v. 1926 tun- 


nusti — ”me olemme hävittäneet. Meidän on se nyt uudelleen raken-- 


nettava!” 

Sosialismi ei itsekään usko luovaan taloudelliseen kykyynsä, vaan 
avoimesti vaatii, että kapitalismin on koottava ne arvot, joita se sit- 
ten loisena kuluttaisi. Ja kun kapitalistiluokka ei tähän suostu, on se 
— mutta vasta suoritetun työn jälkeen — voimakeinoin poistettava. 
Tämä on lyhyesti ja täsmällisesti sanottuna sosialidemokraattien 
koko ohjelma! 

Emme malta jättää koskettelemaita myöskin heidän pykäläänsä 
korvauksen suorituksesta porvariston pakkoluovutetusta omaisuu- 
desta. Parhaimmassa tapauksessa maksaa porvaristo sen itse pe-- 
rintö- ja omaisuusverona. Mutta vähemmänkin matemaattinen järki 
sanoo, että jos kaikki otetaan kaikesta, on jäännös + —0, eikä sil- 
loin ole enää mitään, mitä voisi pakkoluovuttaa.. Tämä prosessi on 
muuten meillä jo täydessä käynnissä, joten siihen ei ohjelmia tarvita. 
Nykyisistä vasaramarkkinoista ympäri maatamme ei pidä syyttää 
talouspulaa eikä ”kapitalistista järjestelmää”. Ne ovat talouselä- 
mämme kymmenvuotisen sosialistisen kokeilun ensimmäiset kypsy- 
vät hedelmät. — Tunnustusta ansaitsee se avomielisyys, jolla puo- 
luekokous on käsitellyt ”toisiakin mahdollisuuksia”: elleivät porva- 
rit hyvällä suostu, ratkaistaan kysymys kansalaissodalla! Tämä on 
ainoa loogillinen johtopäätös hra Helon puheista, sillä eihän nykyisen 
yhteiskuntajärjestyksen säilyttämiseen sotaa tarvita — vai miten, 
hra Helo? Tuo kansalaissota olisi meidän sosialisteillemme jopa ter- 
vetullutkin, koska silloin kaikista korvauksista päästäisiin! 

Luulemme lukijamme nyt jo saaneen kylläksi siitä ohjelmasta, 
jonka puolesta sos.-dem. puolue ilmoittaa taistelevansa ja niistä kei- 
noista, joilla tuo ohjelma aijotaan toteuttaa. Jätämme hänen harkit- 
tavakseen, vastaako todellisuus ylijohtaja Manteren kuvausta, ja oli- 
siko sellaisten päämäärien edistäminen vieläpä porvariston osittai- 


AAA 

sella tuella isänmaan tulevaisuudelle, yhteiskuntajärjestykselle ja 
-rauhalle siunauksellisempaa kuin yksimielinen ja luja porvarillinen 
yhteisrintama kaikkea marxilaisuutta vastaan! Herra Mantere an- 
tanee meille anteeksi, kun emme jaksa hänen logiikkaansa seurata, 
vaan maallikkojärjellämme päättelemme, että: 


SOSIALISTIT: KOMMUNISTIT: 

1. eivät hyväksy kansanvaltaa, joka ja- 1. eivät hyväksy kansanvaltaa, joka 
kaisi vallankäytön parlamentarismin jakaisi vallankäytön parlamenta- 
pohjalla samoilla perusteilla ja yhtä- rismin pohjalla samoilla perus- 
läisesti kaikkien kansanluokkien kes- teilla ja yhtäläisesti kaikkien 
ken, vaan vaativat kaiken vallan kansanluokkien kesken, vaan vaa- 
yksinomaan ”työväenluokalle”, tivat kaiken valian yksinomaan 


”työväenluokalle”, 


2. katsovat tämän voivan tapahtua vain = 2. katsovat tämän voivan tapahtua 


”yhteiskunnallisen vallankumouksen” vain ”yhteiskunnallisen vallan, 
kautta. Sen toteuttamiseksi he vaa- kumouksen” kautta. Sen toteutta- 
tivat ”ratkaisevat voimatekijät” it- miseksi he vaativat ”ratkaisevat 
selleen, voimatekijät” itselleen, 


3. sitten ”likvidoivat” kapitalistiluo- 3. sitten ”likvidoivat” kapitalisti- 
kan, ja luokan, ja 


4. ottavat haltuunsa sen omaisuuden. 4. ottavat haltuunsa sen omaisuuden. 


Emme kuitenkaan tahdo kieltää, että näillä molemmilla ohjelmilla 
on — ainakin näennäisesti — määrättyjä eroavaisuuksiakin : 


SOSTALISTIT: KOMMUNISTIT: 
1. kietovat vallanpyyteensä sanainheli« 1. tunnustavat rehellisesti ja veruk- 
nään demokratiasta ja parlamenta- keitta vallanpyyteensä, 
rismista, 
2. tarkoittavat ”työväenluokalla” vain 2. tarkoittavat ”työväenluokalla” 
omaa itseään, mutta sammaltavat vain omaa itseään, tunnustaen 
tämän selittämisessä, sen myös muitta mutkitta, 


3 eivät kiellä kansalaissodan mahdolli-=— 3. myöntävät suoraan kansalaisso- 
suutta keinona vallananastuksen lä- dan ainoaksi mahdollisuudeksi 
piviemiseksi, vallananastuksen läpiviemiseksi, 


4. kuvittelevat porvaristolle, että tämä = 4. rehellisesti ilmoittavat ryöstä- 
muka saisi pakkoluovutukseen rau- vänsä porvarit putipuhtaiksi — 
hallisesti alistuessaan siitä jonkin- joka tapauksessa, 
laista korvausta, 

5. eivät muodollisesti hyväksy terroria. —5. ilmoittavat porvarien tappamisen 


He eivät kuitenkaan salli Venäjän siksi menetelmäksi, jolle sosialis- 
kauhujen lopettamista ulkomaisella tinen yhteiskunta rakennetaan. 
väliintulolla, ”taantumuksen voiton” 

pelosta. 


A 

Jätämme taas arv. lukijan terveen järjen arvosteltavaksi, onko 
näissä ohjelmissa muuta todellista eroa kuin päämäärien ja keinojen 
julistuksen suorasukaisuudessa. Mielestämme voisivat kommunistit 
ottaa tunnukseksi: ”raha ja henki!” ja sosialistit: ”raha tai henki!” 
— jolloin meillä ei ole mitään takeita siitä, ettei sosialistin jälkeen 
tule kommunisti ja ryöstä henkeäkin. Suomen sos.-dem. puolueen vi- 
rallinen ohjelma ei siten ole mitään muuta kuin selvä ja yksinkertai- 
nen rosvosuunnitelma, kuuluen yhdessä kommunistien ohjelman 
kanssa samaan kriminalistiikan alaan. Ryöstettävälle uhrille on ehkä 
mieluisampaakin kohdata rosvo julkisesti ja täysissä ammattitami- 
neissaan kuin naamioituna, ase takataskussa ja ehkäpä vielä poliisin 
(laillisuuden vartijan”) valepuvussa, jossa sosialistit meillä viime 
aikoina erikoisen uutterasti ovat esiintyneet. Edellisessä tapauksessa 
ainakin heti tietää, kenen kanssa on tekemisissä. 

Yli koko maailman on käynnissä jättiläistaistelu kahden vastak- 
kaisen elämänkatsomuksen, eetillisen porvarillisen ja materialistisen 
marxilaisen välillä. Rintaman tällä puolen seisoo vanha, koeteltu 
yhteiskuntajärjestys ja sen puolustajat, mutta tuolla verinen vallan- 
kumous ja anarkistinen hirmuvalta, joka ei mitään henkisiä arvoja 
tunnusta ja joka sosialismin avulla jo on lyönyt kahleisiinsa kuuden- 
neksen maapallosta. Kansanvallasta ja parlamentarismista säihky- 
vän sosialistisen kilven takaa häämöttää ilmestyskirjan lohikäär- 
meen, kommunistisen pedon pelottava varjo.. Antikristus nousee ja 
minne se kätensä kurottaa, siellä sortuvat Kristuksen, Vapahtajan 
vistit irralleen laskettujen eläimellisten intohimojen, hirvittävimpien 
rikosten, mitä historia milloinkaan on nähnyt, kaikkituhoavaan ku- 
rimukseen,. 

Missä sosialismi marssii, siellä hiipii kommunismi sutena sen 
kantapäillä. Tästähän on meidän koko viimeinen kehityskautemme 
yhtenä ainoana järkyttävänä todistuksena! Kylmät numerot, am- 
mattijärjestön kohtalo ja lukemattomat muut vääjäämättömät tosi- 
asiat osoittavat sellaisen väitteen, että sosialistit meillä muka olisivat 
käyneet ”kovaa ja herkeämätöntä”, jopa menestyksellistäkin taiste- 
lua kommunismia vastaan, edesvastuuttomaksi puheeksi. Missä ovat 
nämä menestykset? — Taistelulinja ei kulje siellä, missä hra Mantere 
tahtoisi sen kulkevan, jossakin veripunaisen ja vaaleanpunaisen va- 
semmiston keskuudessa, vaan selvänä ja ylittämättömänä punaisen 


N:o 1 VALKOINEN VARTIO 21 


ja valkoisen välillä. Kaksi armeijaa seisoo vastakkain, eivätkä mit- 
'kään sovittelut niiden kesken ole mahdollisia. Ja siksi on meidän 
leimattava porvarillisen yhteisrintaman pakoilijat rintamakarku- 
reiksi ja sosialismille yhteistyöhön kätensä ojentajan nykyisen yhteis- 
kuntajärjestyksen petturiksi. 

Tuota yhteistyötä nyt kuitenkin suunnitellaan. Mutta me tie- 
dämme nyt myöskin, minkä hinnan sen porvarilliset osakkaat siitä 
maksavat. Eipä niin, että tuollainen tämän yhteiskunnan puolustuk- 
selle näennäisesti mitä epäedullisin voimien uudelleenryhmitys vielä 
merkitsisi sosialismin voittoa. Se ”ratkaiseva voimatekijä”, jota 
sosialistit niin vallanjanoisesti tavoittelevat, ei perustukaan luku- 
määriin eikä edes aseisiinkaan. Se perustuu siveellisiin arvoihin, 
jotka tämä yhteiskunta on edesmenneiltä polvilta perinnökseen saa- 
nut — ja niitä ei voida edes pakkoluovuttaa. Niiden lujuuden ja voi- 
man osoitti vapaustaistelumme, jossa eetillinen ajatus sai voiton 
materialistisesta maailmankatsomuksesta joukkojen ja aseiden yli- 
mahtiakin vastaan. Samalla linjalla taistellaan nytkin, vaikka toisin 
asein, eivätkä vuoden 1918 saavutukset nytkään tule järkkymään. 
Päinvastoin. 

Suomen isänmaalliselle kansalle merkitsee poliittisessa tilantees- 
samme mahdollinen muutos vain vaatimusta rintaman lujittami- 
sesta. Tyyneydellä meille epäedulliseenkin ratkaisuun alistuen ja la- 
kia kunnioittaen on meidän keskitettävä työmme kaikkien niiden eril- 
listen ryhmien kokoamiseksi, jotka mieleltään vitivalkoisena vielä 
eivät ole taisteluun heränneet tai tilannetta täysin käsittäneet, ja 
jotka varmasti muodostavat valtavan joukon. Tämä voima se mää- 
rää Suomen kohtalot, eikä mikään luonnonvastaisen marxilais-edis- 
tysmielinen taktillinen yhtymä. Se halkeaa omaan mahdottomuu- 
teensa heti kun sosialisti alkaa ohjelmaansa avoimesti toteuttaa ja 
hänen edistysmielisen palkkasotilaansa silmistä suomut putoavat, 
niin että tämäkin selvästi näkee yhteiskuntamme peruskäsitteitä 
puoluelehmänään kaupittelevan johtajaryhmänsä päiden ylitse 


matkan pään. 

Pasifismi ja Puolustustahto. 


Remargue-filmin johdosta. 
Kirj. A. S. 


Maailmansodan jälkeen on pasifismista tullut muotiaate, jonka 
puolesta sekä sosialistit että n.s. vapaamieliset porvarit kilvoittele- 
vat. Se on nykyhetken taikasana, jonka avulla sodat tahdotaan tehdä 
mahdottomiksi. Päämääränä sillä on kasvattaa kansoissa vasten” 
muielisyyttä aseiden käyttöön ja siten luoda ”ideologinen” pohja nii- 
den lopulliselle riisumiselle. 

Pienet sivistyskansat eivät milloinkaan ole olleet vaarana maail- 
manrauhalle. Itsesäilytysvaisto kieltää niiltä alotteen sotaan. Ruot- 
sin 4,500 rauhanyhdistystä ei hituistakaan lisää pohjoismaisen rau- 
han takeita, jota Ruotsilla ei sataan vuoteen ole ollut aikomuskaan 
rikkoa. Mutta niiden luoma pasifistinen ilmakehä on sille nyt, Poh- 
jolan kulttuurin ollessa uhattuna, vakavana esteenä rauhan lujan 
turvan luomiselle. 

Suomessa me emme myöskään kaipaa pasifismia, sillä mikään 
hyökkäyssota ei ole etujemme mukaista. Oman itsemme vuoksi me 
tahdomme säilyttää rauhan. Mutta meidän päällemme voidaan hyö- 
kätä, ja silloin ei meillä ole pasifismista mitään apua. Enemmän tai 
vähemmän käytäntöön sovellettuna se silloin voi meille olla jopa kuo- 
lemaksikin. Hädän tullen meidät pelastaa vain luja ja elävä puolus- 
tustahto, joka ei saa ilmaisuaan vain hyvin kehitetyssä puolustuslai- 
toksessa, vaan myös jokaisen kansalaisen siveellisessä vakaumuk- 
sessa itseuhrauksen välttämättömyydestä. Tässä vakaumuksessa on 
isänmaanrakkauden ydin. 

Pääkaupunkimme yleisö on kolmen viikon ajan piirittänyt Kino- 
palatsin portteja saadakseen nähdä sotafilmin, joka on vihelletty alas 
siinä maassa, minkä taistelua olemassaolostaan se on kuvaavinaan. 
Yleisö on sensatiohaluista eikä Saksan hätä ole ollut meidän hätäm- 
me. Espanjassa ovat muodissa härkätaistelut ja niiden luullaan ke- 
hittävän jopa sankaruuttakin. Mutta monet olisivat varmasti yhtä 
mielellään mukana vivisektiossakin, sitä kun harjoitetaan tieteen hy- 
väksi. Remargue-filmi väittää olevansa puhdas propagandasta ja 
esittävänsä taidetta vain taiteen vuoksi. 

Mutta tahtomattaankin se on hyvää propagandaa huonolle pasi- 
fismille — ja huonoa taidetta. 

Kun me ”Matkan päässä” henkeämme pidättäen seurasimme vii- 
den miehen kohtalon täyttymistä, elimme me mukana heidän sielus- 

saan, tuntien ja ymmärtäen sen tuskalliset värähtelyt, sen sisäiset 
taistelut kaiken lopun lähestyessä. Kuoleman majesteetin edessä 
löysi pelkuruus anteeksiannon ja sankaruus kohosi inhimillisten 
heikkouksien ja sodan kurjuuden keskeltä siveellisten elämänarvojen 
valtavaksi ylistyshymniksi. Se oli suurta taidetta — ja suurta pro- 
pagandaa, tahtomatta sitä olla! 

Valkoisella kankaalla on omat rajoituksensa, jotka vetävät viivan 
näytelmän ja taiteen välille. Filmistä puuttuu sekä perspektiivi että 
psyykillinen ilmakehä. Remarguen subliimia taidetta edustavat hä- 
nen romaanissaan sotakuvaelmat, joidan voima on niiden sykkivässä 
elämässä ja niiden todellisuudentunnussa, joka saa länsirintaman so- 
tilaan omistamaan ne omiksi elämyksikseen. Filmissä esitettynä 
madaltuvat ne kuitenkin banaliteeteiksi. Lähitaistelu yksityiskohti- 
neen on valkoisella kankalla yksinomaan raakuutta ja eläimellisyyttä, 
sillä se ei voi sytyttää katsojiinsa sitä valtavaa, kaikki arvot uudel- 
leen muovailevaa sähköistä jännitystä, josta me ”Matkan päässä” 
saimme heikon heijastuksen ja joka sotilasta sielullisesti halliten 
pelastaa hänet sellaisella hetkellä siveellisestä romahduksesta. Fil- 
min valokuvauksellinen aitous on täten eetillistä väärennystä. 

Miksi Remargue-filmille Saksassa vihellettiin? 

Ei yksikään maailmansodassa mukana ollut ja sen nelivuotisen 
kiirastulen läpikäynyt sotilas, jolle isänmaa vielä jotakin merkitsee, 
voi olla loukkaantumatta siitä tavasta, jolla ”rehtorin puhe” koulu- 
kohtauksessa vakavaa isänmaallisuutta herjaa. Sodan alussa oli to- 
sin paljon väärää paatosta, ylimielisyyttä ja valhesankaruuden pal- 
vontaa, mutta emmekö me mukana olleet, eikö koko Saksan kansa 
sitä vuosien uhrimielellä ja hiljaisella kärsimyksellä hyvittänyt? Nyt 
esille vedettynä ja sodan käyttäväksi voimaksi kohotettuna paisute- 
taan se surullisesta detaljista hallitsevaksi motiiviksi ja syytökseksi. 

Voiko yksikään mies ilman sisäistä vastalausetta seurata Him- 
melstoss-juttua? Uskooko kukaan, että pikkukiusaa harjoittava ali- 
upseeri muutamassa viikossa pystyisi kitkemään reippaista nuoru- 
kaisista kaiken miehuuden niin olemattomiin, että sen puute on il- 
maistavissa vain äänifilmin pahimmalla kakofonialla? Sellaisia 
aliupseereita ja hiukan pahempiakin on vähän jokainen sotilasaika- 
naan tavannut, mutta vielä seisoo maailma pystyssä. 

Syytän Remargue-filmiä tahallisuudestakin. Taistelun jälkiku- 
vaus — sotilaitten lepoajan keskustelu sodan syistä ei vain sellaise- 
naan ole luonnoton. Sodan syyt jäivät varmaankin monelle sotilaalle 
hämäriksi. Mutta niistä ei hän paljoa välittänytkään, sillä hän eli 
kovassa todellisuudessa eikä sodanjälkeisessä syyllisyyspolitiikassa. 
Ja tuo todellisuus heitti jokaiseen keskusteluun sodasta sen repliikin, 

joka miehelle oli ainoa oleellinen ja josta Remaraue osaa vaieta. Se 
kuului kaikessa yksinkertaisuudessaan: ”mutta nyt me olemme so- 
dassa ja kehno meidät perii, ellemme kynsin hampain puolustaudu!” 
Tahallisuus on kuitenkin vielä aivan toisessa, suomalaiselle yleisölle 
ehkä huomaamatta jäävässä tasossa. Tämän lamauttavan ja puolus- 
tustahdon vastaisen keskustelun aikana käyttää äänifilmi keino- 
varansa miehekkyyden kauneimman saksalaisen ylistyslaulun, Schil- 
lerin kuolemattoman vapausrunon: ”Wohlauf, Kameraden, aufs 
Pferd, aufs Pferd!” tietoiseen pilkkaan — sillä muuksi ei sen esittä- 
mistä tuon keskustelun musikaalisena taustana voi käsittää! 

Remargue-filmi tekee vapaaehtoisistaan tyhjän paatoksen ja 
järkkymättömän, julman sotakoneiston kärsiviä ja kärsivällisiä, 
omaa eetillistä tahtoa vailla olevia uhreja. Luuleeko joku, että pelkkä 
materialistinen mekaanikka ja yksilön passiivinen alistuminen sen 
vaatimuksiin olisi antanut Saksan armeijalle voiman neljän vuoden 
ajan menestyksellä taistella puolta maailmaa vastaan ja vielä isän- 
maan romahduksessakin komppanioittensa rippeillä voittamatto- 
mana kestää täyslukuisten rykmenttien rynnistyksen? 

Saksan armeija kärsi — ja se oli kärsivällinenkin. Mutta ilman 
jokaisen yksilön lujaa siveellistä puolustustahtoa ja tietoista uhrau- 
tuvaisuutta sen isänmaan hyväksi, joka Remarguelta kokonaan unoh- 
tuu, olisi sen moraali jo aikoja ennen vuoden 1918 marraskuuta sor- 
tunut. Filmi, jota meillä nyt niin suurella menestyksellä esitetään, 
tahtoo siltä riistää senkin ainoan, joka sille sodan onnettomuudessa 
kuolemattomana säilyi: sen uskon isänmaahan — uskon jonka voi- 
malla se sodan jälkeenkin on näyttänyt, että se ei ollut ”sukupolvi, 
jonka sota tuhosi”. Kuolemallaan ja elämällään on se itse todistanut 
Remarguen esittämän maailmankatsomuksen vääräksi ja hänen to- 
distuksensa historian väärennykseksi. 

Meillä ei ole mitään syytä levittää kansainvälisten pasifistien 
kielteistä oppia nousevaan nuorisoomme, joka kerran ehkä joutuu 
sodan ankaran koetuksen alaiseksi, tarviten silloin tietoisen siveelli- 
sen puolustustahdon suurimman mitan. Vain sen merkeissä se saa 
voimaa kärsiä — ja voittaa. 


Ae 

Työttömyyskassat. 


Eräs kommunistilinnoitus. 


Kirj. E. S. 

km Alladin L Jatkamme ensimmäisessä näyte- 
Vaavan amu numerossamme alkanutta = kirjoi- 
SINNUFVUDIN SS aa tusta, joka erinäisten paljastusten 
SYAUFTADIN lupauksella jo ennätti aiheuttaa mää- 
HALLITUS EI REKISTERÖI aa rätyissä piireissä erinomaista her- 
LIITTOJEN TYÖTTÖMYYS: | men jat mostusta. Viereinen ote ”Sosiali- 
iei ti tlota [ so demokraatista” todistaa, että se oli 
VALTION AVUSTUSTA, JO- ' perusteltua. Tyydytyksellä merkit- 
TA VARTEN EDUSKUNTA semme, ettei Svinhufvudin hallitus 
ON MYÖNTÄNYT VAROJA W enää cdellisten tavoin ummessa sil- 
K saT Vatdt Klas päitä" | | min rekisteröi mitä marzilaista työ- 
VUDKO NYT SITTEN PRESI-| mireiä | maaterrori-koneistoa tahansa. Kir- 
DENTIKSI? JOS HÄN HAR-|'7.. vie joituksemme osoittanee, onko varo- 
RASTAISI « LAILOSUUTTA, |S55) vaisuus tässä suhteessa paikallaan 
NIIN EI TYÖTTÖMYYSAPU- |122», 155 it sa ; 
KASSOILTA OLISI EVÄTTY [Yas = sekä kuka nyt puolustaa laillisuutta: 
LAIN MUKAISTA VALTIO-| mr se hallitusko vai sosialisti-kommunisti- 
sia ALAA kemi e nen yhteisrintama. Kaiken sen jäl- 
s ST tata. 11 A keen, mitä kirjoituksen laatija, joka 
KEN SIIS HALUAA TYÖT. itse on ottanut osaa lainsäädäntöön 
| TT TETAE YOLONI vrin työttömyyskassoista, ollen — tämän 
' |MUKSEN SVINHUFVUDIN pm alan. parhaita asiuntuntijoitamme, 
| |uISTOJA. KEN SENSIJAAN|teskuuse tässä tuo esiin, voidaan asettaa vain 
| TN mij kid sero yksi ainoa vaatimus: ka : satirti 

Tö ÄÄNESTI KEN AIO 

EMOKRAATTEJA. is" ammattiliitoista! 


Edellisessä kirjoituksessa tutustuimme työttömyyskassoja koske- 
van asetuksen määräyksiin ja voimme sen nojalla todeta, että asetus 
antaa viranomaisille mitä laajimmat oikeudet väärinkäytösten ehkäi- 
semiseksi ja että, kun sen mukaan apurahojen saanti voidaan kiel- 
tää, kunnes viranomaisten vaatimat korjaukset on tehty, viranomai- 
silla on ohjakset käsissään. Sillä koska työttömyyskassat ovat pa- 
ras houkutuskeino liittoihin liittymiseksi — kuuluisan Edo Fim- 
menin täällä antaman haastattelun mukaan —, liitot tietenkin alis- 
tuvat noudattamaan määräyksiä mieluummin kuin jäävät avustusta 
vaille ja siis avustuskyvyttömiksi. Epäkohdat voivat siis syntyä 
vain viranomaisten myötävaikutuksella. Tarkastakaamme siis, mi- 
ten viranomaiset ovat tulkinneet asetusta ja valvoneet sen noudatta- 
mista. 

Miten viranomaiset noudattavat lakia. 


Suomen Ammattijärjestö, joka nyt on lakkautettu, on perustettu 
vuonna 1907. Ennen sosialistien eroamista kuului siihen 18 liittoa, 
joista 9 :llä on työttömyyskassat. Nämä ovat: rakennustyöväen, puu- 
teollisuustyöväen, metalliteollisuustyöväen, paperiteollisuustyöväen, 
kutomateollisuustyöväen, kirjatyöntekijäin, nahkateollisuustyöväen, 
liiketyöntekijäin ja ravinto- ja nautintoainetyöväen liitot. Lisäksi 
maksoi kuljetustyöläisten liitto sääntöjensä mukaan työttömyys- ja 
matka-avustusta. Näistä liitoista lienee kaksi tai kolme tällä hetkellä 
sosialidemokraattien hallussa. 

Liitot ovat ahkerasti vaihtaneet muotoaan. Milloin ne ovat olleet 
yhdellä, milloin toisella nimellä, milloin yhtyneet ja vaihtaneet sen 
vuoksi nimeään. Vuodesta 1922 oli niiden luku vuoteen 1927 kohon- 
nut 4:stä 10:een ja osakkaiden luku 15 tuhannesta 56 tuhanteen. 
Avustuksia ovat kassat maksaneet vuosittain 194,000—527,000 mk., 
viimemainitun summan vuonna 1928. Samana vuonna olivat kasso- 
jen kokonaistulot 1,582,060:42 mk. ja niiden hoitokustannukset 
296,790 mk., sekä varat kaikkiaan 3,043,481:70 mk. Myöhemmin 
tulemme huomaamaan, mistä riippuu hoitokustannusten kohtuuton 
suuruus, toisinaan yli 40 % tuloista, vaikka sosialidemokraattien ta- 
holta aina on väitetty hoitokustannuksia pieniksi yhteyden vuoksi 
liittojen kanssa. 

Verrattuna koko teollisuustyöväen lukuun on kassojen jäsen- eli 
osakasmäärä suhteellisesti pieni, samoin maksettu ävustus. Mutta 
tällöin on huomattava, että niinä vuosina, joina kassat ovat olleet toi- 
minnassa, on työttömyys ollut suhteellisesti vähäinen, ja kun avus- 
tus on alhainen, ei summa voi nousta huomattavaksi. Mikä taasen 
erikoisesti pistää silmään, on se seikka, että kassojen varat makset- 
tuun avustukseen ja hoitokustannuksiin verrattuna, ovat varsin vä- 
häiset. Suurempaa työttömyysaaltoa vastaan ne eivät ole varus- 
tautuneet. 

Käymme nyt tarkastamaan kassojen rakennetta. 

Asetuksen mukaan saavat kassat toimia ammatillisten liittojen 
yhteydessä kunhan kassan toiminta on tarkkaan erotettu yhdistyksen 
tai liiton muusta toiminnasta ja siitä tehdään erityiset tilit. Katso- 
kaamme nyt, miten viranomaiset ovat tätä määräystä noudattaneet. 

Puuteollisuustyöväen liiton säännöissä sanotaan: ”Liiton toimin- 
taa johtaa ja vastaa sen puolesta liiton toimikunta, joka toimii myös- 
kin työttömyys- ja matka-apukassojen hallituksena liiton sääntöjen 
ja edustajakokouksen päätösten mukaan.” Sama pykälä on miltei 
kaikkien kassojen säännöissä, jotka tavallisesti on painettu yhteen 

liiton sääntöjen kanssa. Saman liiton säännöissä sanotaan edelleen : 
”Työttömyysavustusta maksettaessa on asianomaisen perusjärjestön 
(siis liiton) rahastonhoitajan huolehdittava siitä, että avustusta saa- 
van jäsenkirja on täysin maksettu avustuksen saantipäivään asti. 
Jos kirja osoittaa rästiä, ovat ne ehdottomasti vedettävät pois.” 
Paperiteollisuusliiton säännöistä käy selville, mitä tällä tarkoite- 
taan: ”Samoin vedetään pois muunlainen velka osastolle tai liitolle, 
silloin kun avustusta maksetaan.” Kassat eivät siis ole yrittäneet- 
kään noudattaa asetuksen vaatimaa tarkkaa eroittamista liiton toi- 
minnasta, ei edes silmän lumeeksi. Ja olipa mikä hallitus tahansa, 
aina on ollut sama suhtautuminen kassoihin. Mutta jatkakaamme. 

Jos jäsen eroitetaan liitosta eroitetaan hänet automaattisesti 
myöskin työttömyyskassasta, jolloin hänen on maksettava takaisin 
kaikki saatu avustus ja hän kadottaa kaikki oikeutensa kassaan. Kun 
eroittamisen syynä voi olla esim. suojeluskuntaan kuuluminen, ku- 
ten eräässä ilmoituksessa selvästi eroittamissyyksi sanottiin, eroite- 
taan siis myöskin valtion avustusta saavasta kassasta maan puolus- 
tusvoimiin kuuluvat jäsenet. Samoin eroitetaan jäsen, jos hän on 
ollut lakon tai sulun rikkojana tai muuten käyttäytynyt rikollisesti. 
Satamalakon murtaminen oli siis rikollinen teko virallisesti vahvis- 
tettujen sääntöjen mukaan! 

Edelleen eroitetaan jäsen, jos hän ”kuuluu liitolle vihamieliseen, 
liiton toimintaa vahingoittavaan järjestöön”, sekä ellei hän noudata 
kommunrististen ”teollisuusneuvostojen” määräyksiä! Tämä kaikki 
tapahtuu viranomaisten tieten, sillä asiakirjat esitettiin jo vuonna 
1926 eduskunnassa ja sen jälkeen on ainakin kolmen tai neljän mi- 
nisterin kanssa siitä puhuttu. Maaherra Gustaf Ignatiuksen ollessa 
sisäministerinä hän myös useita kertoja huomautti siitä silloiselle 
sosialiministerille. . 

Jos suojeluskuntalainen tai vapaussotaan osaa ottanut haluaa 
kuulua johonkin liittoon ja sen välityksellä kassaan, kuuluu hän nii- 
hin, jotka ovat menetelleet ”epätoverillisesti”, tai hän kuuluu liitolle 
vihamieliseen järjestöön. Huomautimme jo, että se pykälä, joka 
antaa oikeuden jakaa jäsenet eri ryhmiin, on käynyt monelle työläi- 
selle varsin kohtalokkaaksi. ”Epätoverillista” käyttäytymistä ei tar- 
kemmin ole määritelty kassojen säännöissä. Mutta vuosikokoukset 
ovat määritelleet tämän kohdan m.m. siten, että sellaiseen syyllisiksi 
on katsottava suojeluskuntalaiset ja vapaussotaan osaa ottaneet, joi- 
den siis on julkisesti pyydettävä anteeksi epätoverillista menette- 
lyään, pysyttävä kaksi vuotta erossa suojeluskunnasta ja makset- 
tava 500 markkaa ”valistusrahastoon”, s.o. kommunistiseen kiihoi- 
tustyöhön. Mutta tällaisesta jäsenestä ei työttömyyskassa edes saa 

itse määrätä, vaan hänestä päättää kussakin tapauksessa asianomai- 
sen osaston esityksestä liittotoimikunta. Sen päätöksestä ei voi edes 
valittaa. 

Asiakirjoja lukiessa jää hämmästyneenä ihmettelemään, kuinka 
tämä on voinut tapahtua. Viranomaiset tulkitsevat siis lakia siten, 
että kassan ja liiton yhteinen hallitus, liitosta eroittamisesta seu- 
raava automaattinen eroittaminen kassasta, liiton rahastonhoitajan 
puuttuminen maksettuun avustukseen ja siitä mahdollisesti osan ot- 
taminen liiton maksuihin on lain vaatimaa liitosta täydellistä erossa 
olemista. Eikä sakkoveroittaminen ja anteeksipyyntö suojeluskun- 
taan kuulumisesta tai vapaussotaan osaa ottamisesta vielä ole epäkoh- 
tia, jotka antaisivat aihetta viranomaisille korjauksen vaatimiseen 
ja valtion avustuksen lakkauttamiseen. Täydellä syyllä voitanee ky- 
syä: missä on se raja, johon kommunistikiihoitus ja terrori sosiali- 
ministeriön mielestä tähän asti on saanut mennä, ennenkuin minis- 
teriö on katsonut tarpeelliseksi puuttua asiaan? Onko ministeriö 
yhdessäkään tapauksessa vaatinut kassalta selitystä anteeksipyyn- 
nön tai eroittamisen johdosta? Nämä anteeksipyynnöt eivät ole ol- 
leet ministeriölle tuntemattomat, koska ministeri Tuomivaara edus- 
kuntakeskustelussa työmaaterrorista tarkoin tiesi niiden luvunkin. 

Kassojen säännöissä on määräys siitä, että paikkakunnalla, jossa 
on työnvälitystoimisto, maksetaan avustusta ainoastaan, ellei asian- 
omaiselle ole voitu hankkia työtä. Jo pitkän aikaa on esim. Tampe- 
reella valitettu, että työnhakijoilta ”vaaditaan punaista jäsenkirjaa”. 
Hiljattain kävi selville, että kaikilta työnhakijoilta tiedustellaan työt- 
tömyyskassaan kuulumista, vaikka lain mukaan todistus tarvitaan 
vain apurahaa anottaessa, eikä työnvälitystoimistolla muuten ole mi- 
tään tekemistä ammatillisten järjestöjen tai kassojen kanssa. Kävi 
lopulta selville, että kaupunginvaltuusto oli vahvistanut lomakkeen, 
jossa jokaisen työnhakijan kohdalle oli merkittävä, kuuluuko hän 
työttömyyskassaan vai eikö. Mitä tällainen tiedustelu nykyhetkellä 
merkitsee, sen ymmärtää jokainen. Tämä asia saatettiin syksyllä 
sosialiministeriön tietoon, jolloin ministeri antoi määräyksen kah- 
delle virkamiehelle tämän lopettamisesta. 

Mutta kuinka kävi? Sosialidemokraatit nostivat kovan melun, 
työnvälitystoimiston johtokunta ”tutki” asiaa ”tarkastamalla”, mi- 
ten moni kassaan kuulumaton oli saanut työtä ja havaitsi, että näitä 
oli suurempi osa kuin kassaan kuuluvia. Ja eräs virkamiehistä 
myönsi ”erehdyksestä” kysyneensä työnhakijalta, kuuluuko hän am- 
matilliseen järjestöön. Tästä oli johtaja huomauttanut hänelle, ettei 
niin saa kysyä, vaan on kysyttävä ”kuuluuko työttömyyskassaan”! 

Työnvälitystoimiston johtokunnalle sattui tutkimuksessa vain 

sellainen erehdys, että se tutki sellaista ammattialaa, jossa ei ole 
kassaa olemassakaan! Mutta se sivuutti visusti kaikki ne alat, joissa 
näitä on. 

Olisi mielenkiintoista saada tietää, mihin toimenpiteisiin sosiali- 
ministeriössä näiden epäkohtien johdosta on ryhdytty. Onko pantu 
toimeen perinpohjainen tutkimus työnvälitystoimistojen toimin- 
nasta? Onko noudatettu ministerin määräystä, ettei työnhakijoilta 
saa tiedustella heidän kuuluvaisuuttaan työttömyyskassaan? Täy- 
tyykö jokaisen työläisen työtä saadakseen edelleenkin ilmoittaa po- 
liittinen kantansa, s.o. kuuluuko hän jonkun kassan välityksellä myös 
kommunistiseen liittoon? 

Pelkäämme pahoin, että ministerin määräykset edelleenkin ovat 
enemmän paperilla kuin käytännössä ja suosittelemme hänelle sen- 
vuoksi tarkkaa henkilökohtaista perehtymistä vallitseviin oloihin. 


Työttömyyskassojen varojen käyttö. 

Vasemmiston taholta on aina — kuten jo mainittu — puolustettu 
kassojen yhteyttä työväen järjestöjen kanssa sillä verukkeella, että 
kassojen hoitokustannukset muka vain siten tulisivat pieniksi. Eril- 
listen kassojen hallintomenot nousisivat muka niin suuriksi, että tä- 
hän menisi suuri osa niiden tuloista. Eräissä piireissä onkin tätä 
väitettä uskottu ja kassojen todellisten hallintokustannusten toteami- 
nen on muodostunut näille herkkäuskoisille täydelliseksi yllätykseksi. 

Hoitokustannukset ovat olleet hämmästyttävän suuret. Osoi- 
tamme sen seuraavalla taulukolla: 


Kassan | Työttömyys- Matka- 
Kassan aio avustusta avustusta 
tulot ustan- YETI AK 
nukset suoritettiin suoritettiin 
Smk. | Smk. |Erää —Smk. |Erää Smk. 
Rakennustyöväen liitto: | 
IT OS aa. 4 area aon at 507,261:81| 42,500: —| 662| 134,112:50] 108] 9,309; — 
ALEA ya Naa (oia0a Bin is1a Dn 547,240: 80) 54,000: —|2530| 507,234: 50] 247] 20,385: — 
Liiketyöntekijäin liitto: | | | 
VITRIINIT EN. 2.00 0/0400 21,396: 05! 12,000:— 10/ 3,048:—| — — 
v TÄ DP NUNN laa mää 76. 0ola € 23,916:10' 9,430:—| 15/ 2,536:50 2 150: — 
Rav. ja naut. työv. liitto 
VvU1928: 0 Aa ataN Kea 70,796: 59) 19,355>—| 19| 2,272:60 6/ 572:40 
07 1920jaa n sila E kan Sr 71,963: 80| 19,490: —| 59] 8,696:70/ 19| 1,650: 50 
Puuteoll. työv. liitto: | 
etO20.00 s sa maata N 413,370: 25) 75,000: — 2684) 447,775.—| — — 

Vuonna 1929 olivat menot tuloja suuremmat seuraavissa kas- 
soissa: puuteollisuustyöväen liiton, paperiteollisuustyöväen liiton, 
rakennustyöväen liiton, metalliteollisuustyöväen liiton (lähes 100,000 
mk.!) ja nahka- ja kumiteollisuustyöväen liiton. Tällöin oli jo val- 
tion avustus laskettu mukaan. Vuonna 1928 olivat hallintokustan- 
nukset keskimäärin 14,1 % kaikkien kassojen kaikista tuloista ja 
19,5 % niiden jäsenmaksuista, mutta eri kassoilla vaihtelee pros. 
määrä suuresti, ollen toisilla 10—15 % jäsenmaksuista, toisilla aina 
80 %. Hallintokustannuksiin oli vuonna 1928 käytetty lähes yhtä 
paljon kuin mitä kassat olivat valtiolta saaneet avustusta työttömyys- 
avustuksiin. Vuoden 1929 aikana käytettiin hoitokustannuksiin 
259,472 mk. kassojen saadessa valtiolta avustusta 463,640:20 mk. 
Kun tiedämme eräiden teollisuuslaitosten sairaskassojen ja huolto- 
konttorien = hallintomenojen nousevan 1—2—3 %:iin kokonais- 
menoista, voimme heti todeta, että ”Tanskanmaassa on jotain mä- 
tää”. Ja ymmärrämme myöskin, mistä johtui vasemmiston raivo 
eduskunnassa vuonna 1926, kun tämän tapaiset numerot paljastettiin 
ja silloiseen lakiehdotukseen otettiin määräys, että kassojen hallinto- 
kustannusten noustessa kohtuuttomiksi sosialiministeriöllä on oikeus 
keskeyttää kassojen toiminta, ellei epäkohtia huomautuksen johdosta 
korjata. Kun vasemmiston taholta on vaadittu päivämaksun koro- 
tusta, onkin eduskunta kaksi tai kolme kertaa päättänyt, ettei koro- 
tukseen voida suostua, ennenkuin kassojen toiminta eroitetaan liitto- 
jen toiminnasta. 

Miten hoitokustannukset lasketaan vain ”arviokaupalla”, osoittaa 
parhaiten puuteollisuustyöväen liiton tulo- ja menoarvio vuodelle 
1930. Kun tämä talousarvio lisäksi on mitä tyypillisin, osoittaen mi- 
hin työläisten ”verovarat” käytetään, otamme sen tähän kokonaisuu- 
dessaan: 


Tulot 

HELVI SPEK S UJAEN ete ISOIN Kteimte alas 1e n 000000000 30,000: — 
SETAn ma. K17 ko A 1,030,900 : — 
INENTTE msn so a 505 06 AA Tv 7,000: — 
TEIT ST 1moh Ado toäsAitrahttttitttPrmt 1,500: — 
EE O DYER taataan ve eiore a +Ta jar 10 oita o sae 75,000: — 

Smk. 1,144,400:— 

Menot A 

KAKKOLANISIEISLat 1! 01. TSYK. 12 01% 1036 335,000 : — 


Sairaus-ryahautausavustusta!ls.. << ä!sis MN 80,000: — 

Työttöm. ja matka-apukassalle ................... 154,635 : — 
Matkakustannuksetiss.. «sä cateelmlan tama 45) 30,000:; — 
Suomen ammattijärjestön jäsenmaksut ............ 76,100: — 
”Puutyöläisen” kustannukset ................0nn. 68,000: — 
Painatustoihim. ,&%t. jaja GIR0SE. MRmkKteLOTS. 5. 210,000 : — 
Vuokrahis. 00dEin < REJR Est.) Ea. SSK! nadkes (0 283,000 : — 
Postissa Omemaa.saKin: Jauhot. KAKKeobsu ln 25,065: — 
Palkat Ja, palkkiot 1.5valu. 182333!0300 JÄRLiIE JA fia. 174,000: — 
Valistustyöhön 12:00-253732 VÄ. 22403 SAENA MT; 50,000: — 
Poliittisten vankien avustamiseen ............... 25,000: — 
Tilintarkastajain ja liittotoimikunnan palkkioihin .. 20,000; — 
Järjestäjien palkkioihin y.m. ....< s... soll. 53,600:— 
OikSusavustaksia U v J Soran LSEIEN Pää 10,000: — 


Smk. 1,144,400:— 


Kassa ja liitto siis mitä likeisimmässä yhteydessä! Ja kun liitto- 
jen virkailijat jotakin harvaa poikkeusta lukuunottamatta ovat jo 
monta vuotta olleet kommunisteja ja ”valistustyö” puhdasta kommu- 
nismin levittämistä, toteamme myöskin, että maan sosialidemokraat- 
tinen työväestö vuosikausia on uhrannut varojaan täysin tietoisesti 
kommunismin levittämiseksi, huolimatta siitä, että he alituiseen ovat 
valittaneet kommunistien häikäilemätöntä sortoa, varojen väärin 
käyttämistä ja ammatillisten järjestöjen käyttämistä kommunisti- 
sina puoluejärjestöinä. Ja tällaisten puoluejärjestöjen kassoille on 
edelleen vuosittain maksettu valtion varoja siten houkutellen työläi- 
siä pysymään järjestöissä kommunistien ohjattavina! 


Kassojen toimi- ja luottamushenkilöt. 


Millaisiin käsiin liittojen ja samalla kassojen hoito on uskottu, 
osoittavat eräät ”pistokokeet”. 

Metalliteollisuustyöntekijäin liiton puheenjohtaja ja luottamus- 
mies oli monta vuotta Artturi Virta, kommunisti, jolta v. 1925 evät- 
tiin ulkomaanpassi Kölnissä pidettyyn kansainväliseen metalliteolli- 
suustyöntekijäin liiton keskuskomitean kokoukseen sen vuoksi, että 
Virta oli tunnettu yhdeksi kommunistien luottamusmieheksi ja koska 
oli syytä epäillä, että Virta tulisi matkallaan edistämään III:nnen 
internationalen alaisilleen järjestöille antamien valtionvastaisten 
määräysten toteuttamista ja näin ollen vahingoittamaan maata. Että 
tämä oli täysin perusteltua osoittaa Virran matka Pariisiin vuonna 
1927, josta S.S. kirjoitti: ”Suomen metallityöntekijäin liiton luotta- 
musmies Artturi Virta kävi taas elokuulla Parisissa plaskaamassa 

itsensä venäläisten advokaattina, ollen hänellä nyt kovin vaikea asema 
kun pitäisi hoitaa metallisulkulaisten asiaa täällä, ja siinä on tosi 
kysymyksessä, mutta Virran Parisin-matkan jäljet haisevat niin ve- 
näläiseltä, että länsimaiden metallityöläisten veljesjärjestöt saatta- 
vat kohta asettaa avustuksen saannin ehdoksi sen, että Virran on 
lähdettävä”. ”Olisihan Virran pitänyt ymmärtää, olkoon hän sitten 
sydämiään ja munaskuitaan myöten kuinka oikeaoppinen moskova- 
lainen tahansa, että ei hänen asemassaan olevan henkilön sovi ottaa 
länsimaisen ammatillisen työväen kongresseissa tai konferensseissa 
tehtäväkseen olla moskovalaisten etappimiehenä.” ”Virta siis me- 
netteli täsmällisesti moskovalaisen ohjeen mukaan. Hän esiintyi so- 
keasti sen noudattajana, totteli sen ehdotonta käskyä, mutta hän ei 
saanut kannatusta keltään”.... ”On käynyt ilmi, etteivät venäläi- 
set ruplat olekaan olleet, kuten on väitetty, jalomielisen käden anta- 
mia avustuksia, vaan ne ovat olleet ostorahoja”. 

Vuonna 1928 olivat saman liiton johtokunnan jäsenistä kaikki 
vakinaiset että varajäsenet kahta lukuunottamatta kommunisteja ; 
kaksi oli tuomittu avunannosta valtiopetokseen, toinen sosialistisen 
työväen puolueen perustamisesta, lisäksi yksi valtiopetoksen valmis- 
telusta 2 vuodeksi 6 kk kuritushuoneeseen, yksi perättömien tietojen 
levittämisestä kuritushuoneeseen, yksi v. 1924 valtiopetoksen valmis- 
telusta. Lisäksi oli kaksi vailla kansalaisluottamusta. 

Tunnetuimpia (toimihenkilöitä ammatillisessa liikkeessä on 
”luennoitsija”? William Tanner, joka istui myöskin edellisessä edus- 
kunnassa ja joka hakemistoon ”Suomen eduskunta” on antanut näin 
selvät tiedot itsestään: ”Vuonna 1905 liittynyt työväenliikkeeseen. 
Kuulunut eri maissa ammatillisiin, valtiollisiin, urheilu- y.m. sivis- 
tysjärjestöihin, ollen monissa luottamustehtävissä, kuten sihteerinä, 
järjestäjänä y.m. Vi:sta 1925 ollut Suomen Ammattijärjestön luen- 
noitsijana. Hallinnollisella määräyksellä 1910 eroitettu Suomen val- 
tion rautateiden koneosastosta poliittisten mielipiteiden ja toimin- 
tansa tähden työväenliikkeessä. Ollut yhteensä kolmessatoista van- 
kilassa eri maissa. Amerikan Yhdysvalloissa tuomittu v. 1918 sota- 
ajan lain alaisena sodan ja kapitalistisen järjestelmän vastaisen toi- 
minnan vuoksi viideksi vuodeksi Liittohallituksen kuritushuoneeseen 
ja sakotettu 30,000 dollaria; karkoitettu Amerikan Yhdysvalloista 
elinkaudeksi.” 

Ansioluetteloita ei kannattane jatkaa. Tarvitseeko näin ollen ih- 
metellä, että liittojen ja kassojen säännöissä on pykälä, jossa määrä- 
tään, että jäsenmaksuista vapautettu on se, joka toimintansa vuoksi 
työväen ammatillisessa liikkeessä on vankilassa eli n.s. poliittisena 
vankina! — Kuinka paljon tästä syystä vapautettuja on eri järjes- 

töissä, käynee selville vain pöytäkirjoista, mutta jäsenmaksuista va- 
pautettuja oli viime vuonna m.m. puuteollisuustyöväen liitossa kaik- 
kiaan 1,899 henkilöä. 

Kun liitot nyt ovat oikeudessa syytteessä ja vaaditut lakkautetta- 
viksi tai lakkautetut, ja kassoilla vastoin lakia on automaattisesti 
sama johtokunta, ovat siis kaikki johtokuntien jäsenet syytteessä. 
Vielä ei kuitenkaan ole näkynyt mitään tietoja siitä, että sosialimi- 
nisteriö olisi esittänyt kassoja lopetettaviksi tai tehnyt muistutuk- 
sia niiden toiminnasta. Ainoa, mihin asianomainen virkamies on 
ryhtynyt, on ollut maksujen keskeyttäminen. Valkoisen Suomen 
mielestä onkin itsestään selvää, että järjestöille, jotka rikollisen toi- 
mintansa vuoksi on lakkautettu tai vaadittu lakkautettavaksi, ei 
voida maksaa minkäänlaista avustusta, ellei näiden syyttömyyttä to- 
deta ja järjestöjä vapauteta. Muu menettely olisi kansamme oikeus- 
käsitettä vastaan ja saisi mitä arveluttavimmat seuraukset. 


Sosialiministeriö on ollut vuosikausia täysin tietoinen 
ammatillisen liikkeen kommunistisuudesta. 


Jo vuonna 1926 paljastettiin eduskunnassa — yllätyksenä kyllä- 
kin asianomaisille sosialiministeriön virkailijoille —, että suojelus- 
kuntalaisilta ja vapaussotaan osaaottaneilta vaadittiin anteeksipyyn- 
töjä ja sakkorahoja, että kassat toimivat laittomassa yhteydessä liit- 
tojen kanssa ja että ammatilliset järjestöt olivat muodostuneet kom- 
munistien puoluejärjestöiksi. Mutta ministeriössä ei ryhdytty mi- 
hinkään toimenpiteisiin, koska, kuten eräs korkeassa luottamusteh- 
tävässä oleva henkilö hiljattain sanoi: ”tilanne oli toinen kuin nyt, 
silloin pelättiin.” 

Ja kuitenkin oli eduskunta jo silloin lausunut mielipiteensä täy- 
sin selvästi valiokunnan mietinnössä m.m. seuraavin sanoin: ”Am- 
matilliset yhdistykset, joiden yhteydessä työttömyyskassat tähän 
saakka ovat olleet, ovat perustetut määrättyyn ammattiin tai am- 
mattiryhmiin kuuluvien työntekijöiden ammatillisten erikoisetujen 
ajamista varten, mutta voivat ne, niinkuin meillä on asianlaita, työs- 
kennellä myöskin määrätyn valtiollisen ohjelman toteuttamiseksi. 
Näin ollen nämä yhdistykset eivät ole sopivia vaikuttamaan valtion 
työttömyysavustusten jakoon. Valtioavun myöntäminen näiden yh- 
distysten yhteydessä oleville työttömyyskassoille merkitsee epäile- 
mättä myöskin niiden muita päämääriä tarkoittavan toiminnan tu- 
tremista, koska se tekee näihin yhdistyksiin liittymisen edullisem- 
maksi ja niistä erottamisen epäedullisemmaksi.” (Kurs. meidän). 

Kun sitten Tannerin hallitus näin selvistä ohjeista huolimatta 

antoi eduskunnalle esityksen avustuksen korottamisesta epäkohtia 
korjaamatta, saneli asianomainen esittelijä pöytäkirjaan eriävän 
mielipiteensä. Tässä hän m.m. sanoo: ”Mutta nyttemmin, kun työ- 
väen ammatillisten järjestöjen pysyttämisestä yksinomaan ammatil- 
lisen liikkeen pohjalla ja erillään valtiollisista, nimenomaan kom- 
munistisista salahankkeista ci näy olevan mitään takeita, on täysi 
syy työttömyyskassan asetusta muutettaessa tai uusittaessa asettua 
sille kannalle, että työttömyyskassojen tulee olla erillään muista jär 
jestöistä .... Työttömyyskassaan liittymällä ei silloin samalla lii 
tytä vaikka minkänumeroiseen internationaaleen.” Esittelijä, toh- 
tori Eino Kuusi esitti senvuoksi ministerivaliokunnan asettamista 
harkitsemaan, onko esitys annettava ja missä muodossa. 

Kun asia oli esillä vuoden 1927 valtiopäivillä maaliskuussa, koetti 
silloinen sosialiministeri Helo kaikin keinoin kieltää tällaisen eriä- 
vän mielipiteen olemassaoloa luikerrellen ja kiemurrellen, vaikka käy- 
tettävänä oli valtioneuvoston pöytäkirjan alkuperäiset liitteet. Mi- 
nisteri Paasivuori väitti vielä, ettei esittelijä ollut sitä lukenut esit- 
telyssä! Niin kipeä oli asia jo silloin. 

Mutta korjausvaatimus ei tietenkään sosialistisen hallituksen ai- 
kana voinut johtaa mihinkään tuloksiin. Sitä merkillisempää on, 
ettei ministeriö myöhemminkään herännyt kaikista julkisista paljas- 
tuksista huolimatta. Ja niin on jouduttu umpikujaan. 

Kassoilla ja liitoilla on yhteinen, sama johtokunta. Liitot on lak- 
kautettu tai vaadittu lakkautettavaksi, kassoja ei. Kassojen johto- 
kunnat voivat siis kokoontua mielin määrin kokouksia pitämään ja 
siinä sopia yhdestä ja toisesta muustakin asiasta, vaikkapa epäviral- 
lisesti hoitaa liittojen asioita ja hoidella solutustoimintaa, antaa tie- 
toja tilanteesta, maksella ”hoitokustannuksia” y.m. 

Työttömyyskassat ovat siis nykyäänkin kommunismin täysin lail- 
lisia julkisia elimiä ja sen tärkeimpiä linnoituksia. Ainoa keino 
päästä tästä sietämättömästä tilanteesta on, että hallitus nyt asettaa 
asiantuntijoista kokoonpannun työväenlainsäädännön kodifioimisko- 
mitean ja jättää tälle ehdotuksen 


uudeksi laiksi työttömyyskassoista. 

Minne kulkee Neuvostovenäjä? 


Viisivuotissuunnitelma ratkaisuvaiheessaan. 
Kirj. A. S. 


Seuraavassa alkaa kirjoitussarjamme sosialistisesta jättiläiskokei- 
lusta, jota Neuvostovenäjällä kommunistisen maailmanvallan luomiseksi 
> parhaillaan suoritetaan. Sanomalehdistömme käsittelee tätä historian 
| suurinta yhteiskunnallista uudistusyritystä kevytmielisellä yliolkaisuu- 
| — della, vetäen esille vain sen osittaiset epäonnistumiset. Ulkomaiden arvo- 
valtaisimmat asiantuntijat ovat sitävastoin suhtautuneet siihen mitä va- 
kuvimmin ja moet heistä uskovat sen onnistumiseen. 
| Meille ei saa olla yhdentekevää mitä lähimmässä naapurissamme ta- 
pahtuu, sillä onhan kysymyksessä ratkaisu, joka mitä syvimmin voi jär- 
kyttää yhteiskunnallisia oloja koko maailmassa ja johtaa jopa uuteen, en- 
tistä verisempään suursotaan. Jo nyt, Venäjän taloudellisen uudistustyön 
vain kahden ensimmäisen vuoden jälkeen on kansantaloutemme perusta, 
vientimme, joutunut vakavan uhan alaiseksi. Mitä merkitseekään siis 
tuon työn jatkuminen 5, 10 ja 15 vuoden ajan? Nykypovi tulee näkemään 
mullistuksia, jotka laajakantoisuudessaan eivät jää jälkeen vuosien 1917— 
18 tapahtumista. Niihin on meidän nopeasti valmistauduttava, etteivät 
ne kansaamme kohtalokkaasti yllättäisi. 

Annettuaan ulkomaiden pätevimpiin tietoihin perustuvan yleiskat- 
sauksen 5-vuotissuunnitelmaan ja sen jatko-ohjelmaan tulee Valkoinen 
Vartio edelleenkin kiinteästi seuraamaan Venäjän taloudellisen elämän 
kohtaloita. 


” 


— — ei suunnitelma edusta villin optimis- 
tista mielikuvitusta, jollaiseksi sitä usein on 
kuvattu. Sen kehitysvauhtia saa tietenkin vielä 
epäillä, mutta taloudellisen uudistuksen ohjel- 

mana mittakaavassa, joka suuresti ylittää kai- 
ken tähänastisen ja kuitenkin on rakennettu 
kovalle todellisuuspohjalle, ansaitsee 5-vuotis- 
suunnitelma vakavamman tarkastelun, kuin 
mitä sen osaksi tässä maassa tähän asti on 
tullut.” 


Engl. talousjulkaisu: ”The Economist”. 


Vuonna 1929 kirjoitti Stalin: Me marssimme täyskaasulla teollis- 
tuttamisen kautta sosialismiin ja jätämme vuosisataisen ”venäläi- 
sen” takapajuisuuden taaksemme. Me muutumme metallimaaksi, au- 
tomobilisoinnin ja traktorisoinnin maaksi, ja kun Neuvostoliitto ker- 
ran nousee autoon ja talonpoika traktoriin, koettakoot silloin sivis- 
tyksestään ylpeilevät, korkeasti kunnioitetut kapitalistit saavuttaa 
meidät. Silloin saamme nähdä, mitkä maat ovat luettavat takapajui- 
siin ja mitkä edistyneisiin :” 

Saksalainen ”Kölnische Zeitung” vastasi tähän 3/4 1930 seuraa- 
valla leikillisellä kirjoituksella : 

”— — Tämän seuran lyhennetty venäläinen nimi on Avtodor, 
joka merkitsee suunnilleen samaa kuin ”auton ja teiden ystävien 
liitto”. Se laskee lampaansa sadoissatuhansissa. Ammattilehti ”Sa 
ruljom” (Pyörän ääressä) ilmestyy 40,000 kappaleessa aikana, jol- 
loin koko Neuvostoliitossa, kuudennessa osassa maapalloa, sen 18,000 
autosta noin 6,000 on käytössä. (Muissa osissa pyöri samaan aikaan 
27,5 miljoonaa autoa.) 


Mutta puhukoot tässä lyhyesti vain tosiasiat. Me annamme seu- 
raavassa Neuvostoliiton automobilisoinnin aikataulun: 


1927, heinä—elokuu: sanomalehtisota automobilisoinnin hyväksi. 

1927, syyskuu: autoliiton perustaminen. 

1928, elokuu: tutkimuskomissioni Amerikkaan. 

1928, marraskuu: hallitus päättää rakentaa tehtaan 100,000 au- 
ton vuosituotantoa varten. 

1929, helmikuu: neuvotteluja Fordin ja General Motorsin kanssa 
auto-toimiluvasta. 

1929, huhtikuu: ”pannaan itse toimeen!” — koska amerikkalai- 
silta näyttää puuttuvan rohkeus. 

1929, toukokuu: sopimus Fordin kanssa teknillisestä avusta auto- 
tehtaan perustamiseksi Nischni-Novgorodiin 100,000 auton 
vuosituotantoa varten. 

1929, kesäkuu: päätetään rakentaa vielä toinenkin tehdas 25,000 
auton vuosituotantoa varten. 

1929, syyskuu: Nischni-Novgorodin tehtaan vuosituotanto koho- 
tetaan 140,000 yksikköön (kun se ensin valmistuu). 

1929, lokakuu: Nischni-Novgorodin tehtaan vuosituotanto koho- 
tetaan 300,000 yksikköön (kun se ensin valmistuisi). 

1929, marraskuu: Neuvostoliitto yhdistää traktori- ja auto- 
rakennuksen maailman mahtavimmaksi talousmuodostel- 
maksi: 


400,000 yksikön rakennussaavutus 5-vuotissuunnitelman 
lopussa! ; 


Ja niin on jo kohta sadan vuoden kuluttua — ellei sillä välin 
odottamatonta tapahdu ja jos Venäjän kansa vihdoinkin hävittää 
tuon vaarallisen 3,5 miljoonan vuotuisen väestönlisäyksensä — jo- 
kaisella neuvostokansalaisella paikkansa autossa tai traktorissa, ei- 
vätkä kunnioitetut herrat kapitalistit häntä enää saavuta — elleivät 
he ole kyllin viekkaita kiivetäkseen lentokoneeseen — —” 

Mutta annettakoon samassa kysymyksessä leikin jälkeen sana- 
vuoro myös pätevälle ammattimiehelle. Cleinow kirjoittaa teokses- 
saan punaisesta imperialismista Neuvostoliiton automobilisoinnista 
seuraavaa: 

”Voimakkaaksi tekijäksi maanviljelyksen uudistukseksi ja sen 
tuotantokyvyn kohottamiseksi on suunniteltu vierto- ja pääteiden 
huomattavaa kehittämistä... Ne muodostavat yhdessä jokiliikenteen 
kanssa yhden heikoimmista ja huonoimmin järjestetyistä kohdista 
neuvostorakennuksessa.  Viisivuotissuunnitelmalla heitetään tähän 
noin 350—400 miljoonaa ruplaa kulkulaitosten kansankomissariaatin 
tililtä ja noin 700 miljoonaa ruplaa paikallistileiltä — eli yhteensä 
yli 1 miljardi ruplaa. 

Eteneminen juuri tässä kohdassa merkitsee suorastaan kumouk- 
sellista hyökkäystä olevia olosuhteita vastaan. Esimerkki: Leningra- 
din alueella on neljää talonpoikaistaloutta kohti yhdet nelipyöräiset 
rattaat, telega, jossa on rautaiset pyöränvanteet. Ilman mitään te- 
legaa on 200,000 taloutta ja 400,000 taloutta pitää yhteyttä ympäris- 
töönsä puupyöräisillä rattailla, joissa ei ole ainoatakaan rautanaulaa. 
Nämä rattaat kelpaavat sikäläisen seudun hiekka- ja suoteille. Mutta 
nyt aiotaan rakentaa Leningradin alueelle 30,000 km. maantietä au- 
toliikennettä varten, josta 6,000 km. kiveyksellä. On selvää, että tä- 
ten on julistettu kuolemantuomio pyörille ilman rautavanteita ja että 
sen johdosta yksilölliset taloudet joutuvat uuteen painostukseen 
kollektiiveihin liittymisen puolesta, joille valtio on luvannut rakentaa 
autoja.” 

Nämä muutamat lausunnot eräässä Neuvostoliiton ”uudelleen- 

rakennuksen” yksityiskohdassa luonnehtivat jo tavallaan sen ny- 
kyisiä pyrkimyksiä taloudellisen kehityksen alalla. Se tahtoo tehdä 
valtavan hypyn mitä takapajuisimmasta aasialaisuudesta — euroop- 
palaista ylimenokautta välttäen — suoraan nykyaikaiseen, motorisoi- 
tuun amerikkalaisuuteen. Talonpoikaisesta pienviljelysmaasta, jossa 
raudasta vapaat kulkuneuvot ja puinen aura vielä ovat laajassa käy- 
tännössä, tahdotaan kädenkäänteessä luoda läpisähköistetty teolli- 
suusvaltio, jonka tunnussana on tuotantovälineiden ja kulutusainei- 
den mahtavan sarjavalmistuksen ”juokseva nauha” ja maaseudun 
suunnattomien viljafarmien traktorit sekä ”combine”-koneet. Mutta 
neuvostovaltiaat tähtäävät vielä pitemmällekin: tätä tekniikan voit- 
tokulkua vain keinona käyttäen tahtovat he poliittisesti suorittaa 
vielä suuremman hypyn yli koko kapitalistisen yhteiskunnan suo- 
raan suureen tuntemattomuuteen, joka tähän asti on väikkynyt 
meille vain mielikuvana maailmanparantajien aivoissa — sosialis- 
miin. 

Kuvamme ei kuitenkaan olisi täydellinen ilman erästä pientä Ii- 
säystä edellä annettuihin tietoihin Neuvostoliiton automobilisoin- 
nista. Vuoteen 1933 mennessä saadaan valmiiksi vain 90,000 km. 
autotietä, mikä kuudennelle osalle maapalloa on kuin pisara kuu- 
malle kivelle. Pienessä Norjassa oli v. 1900 noin 30,000 km. hyviä 
teitä. Ottaen huomioon Neuvostoliiton äärettömän laajuuden täy- 
tyy jokaisen taloudellisesti merkityksellisen ohjelmankin olla mitta- 
kaavaltaan huimaava, jotta se todella veisi edistykseen. Maan lopul- 
liseen automobilisointiin vaadittaisiin kymmeniä miljardeja ruplia. 
Ennenkuin se on toteutettu, kuluu siis paljon aikaa. Mitä tekee siliä 
välin talonpoika? Eikö hänen olisi viisainta eurooppalaiseen tapaan 
raudoittaa rattaansa? Se on mahdotonta! Puute rautanauloistakin 
on Neuvostoliitossa niin suuri, että sen suurimman ”sosialistisen” 
saavutuksen — Turk-Sibin rautatien — rakennustyön päättämiseksi 
komsomoltsit — nuorisoliittolaiset — oli komennettava vetämään 
nauloja — aidoista! Siis kärsivällisyyttä, kunnes Nischni-Novgoro- 
din tehdas ennättää sylkeä sisuksistaan yhden auton kuudessa mi- 
nuutissa ja tiet niille on rakennettu —— 

Hyppäys käy yii ammottavan kuilun menneisyyden ja tulevaisuu- 
den välillä. Tuhansia ja taas tuhansia toisiinsa kietoutuneita prob- 
leemeja, jotka taloudellisessa ja yhteiskunnallisessa monimutkaisuu- 
dessaan näyttävät suorastaan mahdottomilta ratkaista, ilman että 
tuloksena olisi ainoastaan suunnaton sekasorto. Kuka uskaltaa käydä 
niihin käsiksi ja millä tavoin? Onko se yleensä inhimillisen kyvyn 
rajojen sisäpuolella? — Tunnettu amerikkalainen taloustieteilijä 
Stuart Chase kirjoitti siitä v. 1927 ”New York Times'iin” : 

”16 henkilöä toteuttaa Moskovassa rohkeinta taloudellista kokei- 
lua, mitä historiassa milloinkaan on tehty. Heidän edustamansa ja 
Kansankomissaarien = neuvostolle —vastuunalainen, ”Gosplamn'in” 
nimellä tunnettu valtion suunnitelmatalouden komissionin johto 
määrää 146 miljoonan ihmisen ja maapallon pinnan kuudenneksen 
teollisuuden tulevaisuuden edeltäkäsin 15 vuodeksi. Se laatii yhdelle 
vuodelle huolellisesti läpikäydyn ja äärimmäisen yksityiskohtaisen 
suunnitelman, huolellisen, mutta vähemmän yksityiskohtaisen suun- 
nitelman seuraavalle viidelle vuodelle ja määrää perusteet yleiselle 
taloudelliselle kehitykselle suunnitelmatalouden seuraavalle 15 vuo- 
delle. Tämä koe on niin merkityksellinen, niin suuri ja rohkea, ettei 
kukaan, joka tutkii kansantaloutta, voi jättää sitä huomioon otta- 
matta. Näyttäytyköön se sitten inhimillisen hallintokyvyn rajat ylit- 
täväksi ja epäonnistukoon, tai olkoon sillä menestystä — joka ta- 
pauksessa tulee se opettamaan meille paljon, koska se on jotakin ai- 
van uutta. Olettakaamme, että Teitä kehoitetaan huomenna matkus- 
tamaan Washingtoniin, istuutumaan erään hallintoviraston pöydän 
ääreen, ottamaan kynän ja paperia ja antamaan ohjeita rautatie- 
yhtiöille, voima-asemille, teräsvalimoille ja hiilikaivoksille, öljy- 
yhtiöille, rahaministerille, pankeille ja suurliikkeille, farmareille, lai- 
vanvarustajille ja autoyhtiöille, miten heidän on jaettava raaka- 
aineensa ja suunniteltava tuotantonsa sekä menekkinsä seuraavalle 
viidelle vuodelle. Itse Henry Ford säikkyisi sellaista tehtävää. Ta- 
vallisille kuolevaisille ei matka kuuhun näyttäisi mahdottomammalta. 
Mutta Venäjältä on löytynyt miehet, jotka rohkenevat käydä siihen 
käsiksi vielä suuremmassa, vaikkakin teollisuutensa suhteen vähem- 
män kehittyneessä maassa — —” 

Tästä me jo saamme aavistuksen, mitä 5-vuotissuunnitelmalla 
tarkoitetaan. Se on valtavan kansantaloudellisen kehityssuunnitel- 
man osaohjelma lähimmälle viidelle vuodelle — alkaen vuodesta 1928 
— jossa talouselämän jokaiselle haaralle määritellään niiden vuotui- 
set menoarviot ja saavutukset. Ja mihin se tähtää, sen on selvästi 
lausunut Venäjän kommunistipuolueen XV:s puoluekongressi seu- 
raavilla sanoillaan : ”meidän on mahdollisimman lyhyessä historialli- 
sessa ajanjaksossa saavutettava ja myöhemmin sivuutettava kaik- 
kein ensimmäisten kapitalististen maitten teollisuuden kehitys.” 
Tämä Neuvostoliiton suurenmoinen teollistuttamis-aie ei kuitenkaan 
ole kommunisteille mikään lopullinen päämäärä, niinkuin jo edellä 
on huomautettu. Jo Marxin ajoista ovat kaikki sosialistiset teoreeti- 
kot olleet siitä yksimielisiä, että sosialistinen talousjärjestelmä on to- 
teutettavissa vain korkealle kehittyneen kapitalistisen talouden pe- 
rustalle. Ja niinpä kirjoittikin ”Pravda” v. 1929: ”5-vuotissuunni- 

telma on tärkein osa maailmanköyhälistön hyökkäyksessä pääomaa 
vastaan. Se on olemukseltaan suunnitelma kapitalistisen stabilisoin- 
nin — vakautumisen — tuhoamiseksi — maailmanvallankumouksen 
mahtava suunnitelma.” Tätä poliittista päämäärää 5-vuotissuunni- 
telmassa me emme saa hetkeksikään unohtaa Neuvostoliiton talou- 
dellisia ilmiöitä tarkatessamme. Se yksinään selittää sen äärettö- 
män tarmon ja sitkeyden, jolla neuvostovaltiaat esim. ulkomaankau- 
passaan noudattavat menetelmiä, jotka tuottavat heille kouraantun- 
tuvia taloudellisia tappioita. Ja se selittää meille kollektivisoinnin 
vain sekasortoa ja tuotannon laskua aiheuttavan väkivaltaisuuden ja 
jopa uskonvainotkin, sillä kaikki tämä on vain yhtenä osana valta- 
vassa taloudellis-poliittisessa suunnitelmassa luokattoman ja mark- 
kinattoman sosialistisen yhteiskunnan luomiseksi marxilaisen kaa- 
van mukaan. 

Kysymys ”antikapitalistisen? maailmanjärjestyksen mahdolli- 
suudesta on kauan ollut teoreetikkojen kiistan aiheena. Tiedämme 
sosialistien siihen vahvasti uskovan. = Kuuluisa saksalainen talous- 
tieteilijä prof. Werner Sombart esitti v. 1928 (27/9) kirjoituksessa 
”Länsieuroopan tuleva taloudellinen kehitys”? Wienin ”Neue Freie 
Presse'lle”: ”Kapitalismin valta lähenee loppuaan; uusi talousjärjes- 
telmä alkaa murtaa itselleen uraa. Kapitalismi, ihmishengen huo- 
mattavin luoma, ihmiskunnan historian suurin ihme, jota me emme 
milloinkaan täysin voineet ymmärtää, vaan ainoastaan ihailla sitä 
sen hirviömäisyydessä, sen tekniikan loistossa, on saavuttanut vii- 
dettä vuosikymmentään lähestyvän miehen ijän, ijän, jossa hän vielä 
omistaa suuren vallan ja kaikki kykynsä, voimatta kuitenkaan enää 
salata pyyleyttään ja jossa hän tulee yhä rauhallisemmaksi ja va- 
kiintuneemmaksi”. Ja samana vuonna lausui eräs toinen taloustie- 
teilijä ”Sosialipoliittisen yhdistyksen” kongressissa Zirichissä seu- 
raavaa: ”Kapitalistisen talousjärjestelmän luulen vielä kestävän ja 
laajenevan. Kapitalismia edeltävät talousjärjestelmät tulevat sitä 
sielläkin,missä ne nykyisessä laajuudessaan säilyvät ja vahvistuvat, 
hyvin vähän haittaamaan. Kapitalismin jälkeiset talousjärjestelmät 
tulevat varmasti lisääntymään ja kasvamaan merkityksessä; mutta 
todennäköisesti kuluu vielä pitkä aika, ennenkuin ne vakavasti va- 
hingoittavat kapitalismia sen elämänilmausten pääaloilla”. 

Eräs Sombartin vastustajista on viitannut siihen, että antikapi- 
talistinen alue — Neuvostoliitto — viime aikoina on yrittänyt saada 
vaikutusta myös esikapitalistisella alueella, tarkoittaen tällä ilmei- 
sesti Kiinaa, Intiaa ja siirtomaita. Tässä taistelussa on hänen käsi- 
tyksensä mukaan muuan kapitalismin tulevaisuuden suurista kohta- 
lonkysymyksistä.. — Bolshevistinen vaara on nykyhetkellä alkeelli- 

sella yhteiskunnallisella tasolla elävissä kansoissa varmasti otettava 
mitä vakavimmalta kannalta. Mutta kysymysten kysymys koko 
maailmalle ja eritoten Euroopalle on sittenkin, voidaanko sosialis- 
mia siellä toteuttaa, missä sille nyt on annettu kaikki mahdolliset 
edellytykset: Neuvostovenäjällä, ja, jos se onnistuu, mikä vaikutus 
sillä tulee olemaan ympäristöönsä. Voiko kaksi niin erilaista talous- 
järjestelmää elää sovussa vierekkäin? Neuvostovaltiaiden häikäi- 
lemätön propaganda maailmanvallankumouksen puolesta todistaa, 
etteivät he sitä itse usko eivätkä edes tahdo. Mutta silloin merkitsee 
sosialismin toteuttaminen naapurimaassamme taistelua elämästä ja 
kuolemasta kahden maailman välillä. | 

Historian suurin ja rohkein kokeilu on täydessä käynnissä. Eu- 
roopalla on täysi syy sitä tarkasti seurata — ja niin sitä seurataan- 
kin. Siihen suhtaudutaan meillä ja muualla kahdella eri tavalla. 
Suuri osa porvarillista lehdistöä ottaa sen vain sensation kannalta, 
sen onnistumismahdollisuuksia lainkaan vakavasti pohtimatta. Ve- 
näläisten lehtien paljastukset kaikenlaisista rötöksistä ovat sillä riit- 
tävänä todistuksena systeemin täydellisestä epäonnistumisesta. 
Epäilemättä jää neuvostoteollisuuden tuotanto monessa kohdin alle 
ohjelmallisen tason. Sekasortoa on havaittavissa tehtaissa ja liiken- 
teessä ja väestön asema on mitä kurjin. 5-vuotissuunnitelman to- 
teuttamisessa käytetään varmasti paljon ”Patjomkinin kulisseja” ul- 
komaisen luoton vahvistamiseksi — mutta neuvostolehtien uutisia 
on muustakin syystä nautittava suurella pidättyväisyydellä. Muuan 
luotettava saksalainen asiantuntija liikenteen alalla, joka vuosikau- 
sia on tutkinut Venäjän oloja ennen ja jälkeen vallankumouksen, 
Cleinow, kirjoittaa niistä teoksessa ”Punainen imperialismi” seu- 
raavaa: 

”— — Näin olemme saapuneet toiseen omituisuuteen uusvenäläi- 
sessä olemuksessa: liioitteluun kielteiseen suuntaan, kun kysymyk- 
sessä on pinnistää koneistosta jossakin kohdin erikoisia saavutuksia. 
Silloin maalataan ensiksi kaikki mikä on, huonoksi. Koko lehdistön 
läpi kulkee kuvauksia lohduttomista oloista, jotka vallitsevat jolla- 
kin, sanokaamme rautatielinjalla tai trustissa. Julkaistaan työläis- 
ja talonpoikaistarkastuksen tiedoituksia, jotka ennustavat romah- 
dusta. Nerokkaat ja tyhmät pilapiirrokset koettavat vahvistaa nii- 
den vaikutusta. Lehtien otsikoissa näkyy yhä useammin sanoja ku- 
ten Hälytys! Romahdus! Sabotaasi! Vastavallankumous! Tuholais- 
työtä! Tämä tapa johdattaa erikoisesti ulkomaan harhaan ja tekee 
sen kai tahallisesti. Se suorastaan provoseeraa kaikki kansainväli- 
set seikkailijat työskentelemään venäläisessä vastavallankumouk- 
sessa, ja kun aina löytyy rahamiehiä, jotka ahneudesta menevät jo- 

kaiseen ansaan, antaa se tilaisuuden näiden suoneniskentään ja nolaa- 
miseen. Minulla on se kokemus, että kun neuvostolehdistö jollakin 
taholla antaa hälytyksen, suurempi vaara aivan varmasti on etsit- 
tävä jossakin aivan toisaalla. Senpä vuoksi kutistuvatkin vaikeudet, 
joista julkisesti on pidetty niin suurta elämää, tavallisesti hyvinkin 
pian kokoon. Asian johdosta muodostetut komissionit osoittavat 
syyllisiksi pari epäsuosioon langennutta virkailijaa, joista kernaasti 
päästäisiin. Oikeusjuttuja, koneiston puhdistusta — v. 1929 erikoi- 
sen usein ampumisia. Sitten esiintyy jumalana koneesta ”vapaaeh- 
toinen” työläisten iskujoukko. Vaarannetuksi osoitetussa kohdassa 
alkaa terroriksi kehitetty piiskurisysteemi (metsätyöt Neuvosto- 
Karjalassa! — Toim. huom.) Tilanne tietenkin pelastetaan. Vihdoin 
me luemme: Bolshevistisen järjestelmän voitto! Saavutetaan 40, 60, 
80% yli taloussuunnitelman! Olosuhteiden asiallisessa tarkastuk- 
sessa osoittautuu, että suuremmalla rauhallisuudella ja huolellisem- 
malla valmistautumisella itsestään olisi käynyt paremmin, ellei hal- 
litus juuri aivan tarkoituksellisesti olisi tahtonut erottaa pari van- 
haa taloudellista tekijää. Mehän elämme luokkataistelun mer- 
keissä !” 

Useimmat kehityksen kulkua seuranneet taloustieteilijät ottavat 
Neuvostoliiton kokeilun täysin vakavalta kannalta, keskustellen etu- 
päässä siitä kysymyksestä, onnistuuko n.s. 5-vuotissuunnitelma osit- 
tain vai kokonaan, ajallaan tai myöhästyneenä. Arvossa pidetty 
englantilainen talousjulkaisu: ”The Economist” ei tee tästä poik- 
keusta. Aikaisemmin mainittu amerikkalainen Stuart Chase myön- 
tää, että suunnitelman ”kontrollinumerot” suurin piirtein pitävät 
naikkansa. Saksalaisen ”Berliner Tageblatt'in” Neuvostoliitosta 
karkoitettu kirjeenvaihtaja Schaeffer, joka 7-vuotisena oleskeluai- 
kanaan siellä erinomaisten tietojensa ja arvostelukykynsä perus- 
teella on tullut koko maailmassa tunnetuksi, kirjoitti v. 1929 5-vuo- 
tissuunnitelmasta: ”Omatekoinen eikä vain omalaatuinen! Onneton 
vanha Eurooppa! Jos koe onnistuu vain kolmella neljänneksellä ei 
enää ole epäilyksiä lopullisesta voitosta. Se olisi sosialistisen järjes- 
telmän voitto, saavutettu kulumattoman, uskossa vahvan, lahjakkaan 
kansan voimilla”. Ja eräs toinen asiantuntija, prof. Haensel lausuu: 
”En vähääkään epäile tämän suunnitelman läpiviemistä sekä että se 
on täydelleen toteutettavissa, mikäli sitten ei jokin kansainvälinen 
tai sisäinen poliittinen kriisi tai suuri kato osittain estä sen suori- 
tusta”. 

Emme saa aliarvioida sitä voimaa, joka on tämän suunnitelman 
takana. On muistettava, että se yksinvaltiaasti hallitsee 150-miljoo- 
naista kansaa ja äärettömillä luonnonrikkauksilla siunattua jätti- 

läismaata — kuudetta osaa maapallosta. Viiden vuoden ajaksi on se 
harkitusti säännöstellyt kaiken käytettävissään olevan elävän ja 
kuolleen energian. Yhdellä kädenviitteellä on se ajanut 5 miljoonaa 
talonpoikaa perheineen konnuiltaan, valjastaen heidät valtion orjan- 
ikeen alle. Se hävittää parhaillaan loputkin maan 26 miljoonasta 
yksilöllisestä maanviljelystaloudesta, luodakseen niiden tilalle ko- 
neellistettuja ja yhteiskunnallistettuja viljatehtaita. Se riistää kai- 
kilta alamaisiltaan omaisuuden, antaen heille kaleerityöstä — työ- 
läisten sitominen tehtaisiin! vain välttämättömimmän hengenpi- 
timen, voidakseen siten koota, ”akkumuloida” mahdollisimman suu- 
ren osan koko kansallisesta tulosta sosialistiseen rakennukseensa, 
voima-asemiin, suurtehtaisiin, kaivoksiin ja liikennelaitoksiin, joi- 
den avulla maan rikkaus muutetaan tavaraksi ja rahaksi — vallan- 
pitäjien nyrkiksi kapitalistista maailmaa vastaan. Siellä keskitys — 
mutta täällä hajaannus! 

Käytännölliset amerikkalaiset — mutta monet muutkin — ovat 
vetäneet näistä tulevaisuuden perspektiiveistä omat johtopäätök- 
sensä. Pennsylvanian professori Raymond T. Bye on tutkittuaan 
Neuvostovenäjän ”suunnitelmataloutta” kirjoittanut: ”Jos sosialis- 
tit voivat todistaa keskitetyn suunnitelmatalouden ja teollisuusjär- 
jestelmän keskitetyn sopusuhtaisen yhteistoiminnan mahdollisuuden, 
täytyy asettaa itselleen kysymyksen, eikö kapitalismi voi löytää tietä 
näiden menetelmien sijoittamiseksi omaan järjestelmäänsä — ellei 
se tahdo luovuttaa paikkaansa sosialismille”. 

Mutta lausuntojen lopuksi emme voi olla antamatta lohdutuksen- 
kin sanaa, johon vielä saamme yksityiskohtaisesti palata. Kun ky- 
symyksessä on mielikuvituksellisen suuri maa ja sen mielikuvituk- 
selliset luonnonrikkaudet, joihin vielä tuskin on kunnolla koskettu- 
kaan, voivat luonnollisetkin perspektiivit huimata. Mielenrauhaansa 
menettämättä lisää prof. Haensel aikaisemmin lainattuun lausun- 
toonsa: ”Jos tämän suunnitelman toteuttamista on katsottava ”so- 
sialististen menetelmien voitoksi”, olen taipuvainen uskomaan, että 
nämä sosialistiset menetelmät jäävät pitkälle jälkeen siitä, mitä 
epäilemättä kapitalistisen vallan alla Venäjällä tavallisissa oloissa 
olisi saavutettu”. 


pak 

N euvosto-Karjalasta. 


Suunnitelmat epäonnistuneet. Työteho alenee ja kus- 
tannukset kohoavat teollisuudessa. Metsänhakkuun 
”repeämä” laajenee. ”Iskuneljännes” ei iskenyt. 
Gylling soittaa suutaan. Stalin puuttuu asioihin. 


Koko Neuvostoliiton esimerkkiä seuraten on Gylling nyttemmin 
julkaissut myös omankin ”tasavaltansa” saavutukset 5-vuotiskauden 
toisen vuoden (1/10 1929—30/9 1930) ajalta. Kaikesta käherryk- 
sestä huolimatta osoittavat numerot suunnitelmien pahasti epä- 
onnistuneen. 

Jo viime syksynä kävi ilmeiseksi, ettei uittosuunnitelmia voitu 
kokonaisuudessaan toteuttaa. Julkaisumme ensimmäisessä näyte- 
numerossa annoimme esimerkkejä ”Punaisen Karjalan” tiedoista, 
joiden mukaan ainakin puolen miljoonaa tukkia oli jäänyt joko uitto- 
väyliin tai niiden varsille. Viralliset numerot koettavat nyt par- 
haansa mukaan lopputulosta peitellä sangen nerokasta tilastomene- 
telmää käyttäen. Todellinen hakkuumäärä ilmoitetaan tosin prosen- 
teissa vuosisuunnitelmasta, mutta uitot lasketaan sen sijaan prosen- 
teissa uittoon lasketusta ja maihin nostettu määrä taas prosenteissa 
päätekohtiin uitetusta puutavaramäärästä. Repeämä suunnitelmassa 
ei täten näytä kovinkaan suurelta, ellei vaivaudu laskemaan annet- 
tujen lukujen suhdetta itse suunnitelmaan ja hakkuumäärään. Täl- 
iainen laskelma antaa sitä vastoin seuraavan tuloksen: 


Vuosisuunitelmasta on 


nostettu 
maihin 


ajettu 


| : 
| väylille uitettu 


hakattu 


| 
Karelles | 99,7 0/0 | 96 00 | 94 0/0 
Shelles 107,5 %% | 103,40 96 0/0 


Näin ollen ovat nämä molemmat puutavaratrustit yhdessä tosin 
hakanneet enemmän kuin mitä suunnitelma määräsi, mutta edellinen 
on jättänyt metsiin 3,7 % ja jälkimmäinen 4,1 % hakatusta puutava- 
rasta. Uittoväylien varsille on jäänyt 2 ja 7,4 % ja veteen talvehti- 
maan 3 ja 10%. Karellesilta jäi 8,7 % ja Shellesiltä kokonaista 
21,5 % kaadetuista tukeista perille kuljettamatta. Ottaen huomioon 
kummankin osuuden koko suunnitelmassa voimme todeta, että n. 
950,000 m* eli neljättä miljoonaa tukkia on jäänyt virumaan Karja- 


N:o 1 VALKOINEN VARTIO 45 


lan kankaille ja uittojokiin. Tällaista tuskin voitanee nimittää 
”suunnitelmanmukaiseksi” taloudeksi! 

Perille saapunut puutavaramäärä on kuitenkin riittävä varusta- 
maan Karjalan sahat raaka-aineella. Näiden toiminta on määrään 
nähden ollut tyydyttävä. Karelles on sahannut 92 % sen osalle tule- 
vasta suunnitelmasta ja vientitavaraa 94 %. Shellesin sahat ovat 
sahanneet jopa 107 % vuosisuunnitelmastaan. Puutavaran tuotanto 
on täten huomattavasti kohonnut edellisestä vuodesta. Mutta sitä 
vastoin on työn tuottavaisuus Karellesin laitoksissa alentunut raami- 
vuorolla 4 % :lla edelliseen vuoteen verrattuna ja 7 %:lla suunnitel- 
maan nähden. Yhden työläisen työn tuottavaisuus on laskenut edelli- 
seen vuoteen verraten 5 %:lla ja suunnitelmaan verraten 18 %:lla. 
Koneiden pysähdykset ovat kohonneet 10,5—12 % :lla. Shellesin sa- 
hoilla ovat tulokset olleet samanlaisia. 


Yhden standartin tuotantokustannukset ovat edelliseen vuoteen 
verrattuna kohonneet 12 %:lla ja vuosisuunnitelmaan nähden 
28 % :lla. 


Suunnitelma työtehon kohottamisesta ja tuotantokustannusten 
alentamisesta on täten surkeasti epäonnistunut. Ilmiö on yleisvalta- 
kunnallinen... Ymmärrämme sen merkityksen ottamalla huomioon, 
että 5-vuotissuunnitelman koko rahatalous perustuu toiveisiin tuo- 
tantohintojen laskemisesta, jolloin ero niiden ja myyntihintojen vä- 
lillä tosiasiallisen kulutusveron muodossa täyttäisi hallituksen rahan- 
tarpeen noin 70 %:lla valtion koko tuloarviosta. Mutta nyt ovatkin 
tuotantokustannukset kohonneet ja työteho koko teollisuudessa siinä 
määrin laskenut, että rahataloutta voidaan pitää pystyssä vain myyn- 
tihintojen jatkuvalla korotuksella. Kauppamonopoolin turvissa on 
tämä toimenpide mahdollinen, mutta se on jo johtanut uuteen, vielä 
vaarallisempaan ilmiöön: inflatioon. Viime kesästä alkaen laskee 
tshervonetsin ostovoima tasaista ja tuhoa ennustavaa vauhtia. 

Kysymyksen ollessa vientitavarasta on tuotantokustannusten ko- 
hoaminen tietenkin vielä epäedullisempaa. Kun yhä huutavampi ra- 
hapula kuitenkin pakottaa mahdollisimman suuriin myynteihin mi- 
hin hintaan tahansa, ei liikeperiaatteista Karjalan puutavarateolli- 
suudessa enää lainkaan voi olla puhetta. Se on yksinkertaista vara- 
rikkoisen toiminimen loppuunmyyntiä. 

Suunnitelmien romahdusta arvostelee ”Punainen Karjalakin” hy- 
vin ankarasti, sen perussyitä pohtien. Se havaitsee, että ”suunnitel- 
massa edellytetyt toimenpiteet ovat jääneet toteuttamatta, että hal- 
linnollis-teknillinen johto on ollut heikkoa, suunnitelmia ei ole ulo- 

tettu jokaiseen työosastoon ja työläiseen asti, sosialistinen kilpailu 
ja iskutoiminta ovat kehittyneet heikosti”. Se syyttää työvoiman 
väärinkäyttöä ja sen vaihtumista, rokuleita, kontrollin puutetta j.n.e. 
epäonnistumisesta. Siis puutteita kerrakseen. Mutta niiden kor- 
jaukseen ei se löydä mitään muita keinoja kuin uusia iskusanoja: 
”astua korkeimman teknillisen uudestirakentamisen sosialistisessa 
marssissa ja sen perusteella uudestirakentaa koko metsätaloutemme 
— siinä tunnus!” Tyyli on tuttu jo kymmenen vuoden ajan. 

Kuluneen vuoden epäonnistumisia peittääkseen on Neuvostohalli- 
tus keksinyt todella nerokkaan keinon. Selityksellä, että talousvuosi 
edullisemmin aletaan tammikuun 1 päivällä, on se tätä siirtänyt siten, 
että kulunutta vuotta on jatkettu kalenterivuoden kolmella viimei- 
sellä kuukaudella, jotka on julistettu ”iskuneljänneksi”. Viisivuotis- 
suunnitelman toinen vuosi käsittääkin täten 15 kuukautta, jotka nyt 
helposti saadaan osoittamaan lukumääräisesti kauniita tuloksia. 
Mutta samalla on annettu ankara määräys kaikkien ”repeämien” 
poistamisesta tämän iskuneljänneksen aikana. N.s. iskuprikaatit on 
pantu kaikkialla liikkeelle. Voimat jännitetään äärimmäisyyteen. 
Tosiasiassa merkitsee tämä neljännes neuvostohallituksen viimeistä 
yritystä toteuttaa 5-vuotissuunnitelma edeltäkäsin määrätyssä vauh- 
dissa. Kaikki taloustieteilijät seuraavat suurella mielenkiinnolla 
tätä koetta, jonka tuloksia ei vielä ole näkynyt julkisuudessa. Mitä 
Karjalan metsäteollisuuteen tulee, ovat numerot kuitenkin jo nähtä- 
vissä, ja ne todistavat suunnitelmien täydellisestä romahduksesta. 

Kaikista ponnistuksista huolimatta ei metsänhakkuuta koko nel- 
jänneksen aikana saatu edes kunnolla käyntiin. Neljänneksen suun- 
nitelmasta hakattiin: 


joulukuun 1 p:ään mennessä ............ 3 % 
EE JA siä VOIN 3.1. PANE 6,81 % 
jo 22/0 PV J +. 7. 502.03 11 % 
tammikuun 1  ,, 2. 71:70 OR 13 % 


Siitä huolimatta, että käytettävissä oleva työvoima pakkotoimen- 
piteiden johdosta jatkuvasti on lisääntynyt — Karellesilla oli 1/1 
metsässä 91 % tarvittavista hakkuumiehistä ja 52 % ajomiehistä — 
on työn vauhti viimeisen 10-päivän aikana pudonnut vähempään 
kuin puoleen aikaisemmasta. Tuloksena on uusi ”repeämä” joka 
laadultaan on tosiaankin ennenkuulumaton: 13 % suunnitelmasta to- 
teutettu, 87 % jäänyt toteuttamatta! ”Punainen Karjala” ei viime 
aikoina sisälläkään paljoa muuta kuin valituksia siitä, että yksityi- 
sen työläisen työteho on jatkuvasti laskenut, ollen ”häpeällisen alhai- 


nen”. Eri paikkakunnilta saatujen lukujen perusteella havaitsem- 

mekin, että normaalityöläisen päiväsaavutus on 20—30 % ”iskurien” 
saavutuksista. Tästä ei voi muuta päätellä, kuin että Neuvosto- 
Karjalan väestö alkaa kyllästyä pakkovaltaan, epäjärjestykseen ja 
tyhjiin sosialistisiin iskusanoihin. Se tekee työtä vain näön vuoksi. 

Onkin hyvin ymmärrettävissä, ettei työnilosta voi olla puhetta. 
Hakkuumaiden varustelutyöt ovat suoritetut tunnettuun kommunis- 
tiseen tapaan: elämän välttämättömimmät tarpeet puuttuvat. Elin- 
tarpeiden vähyyden vuoksi on ”keskuselimissä tehty päätös pienen- 
tää Karjalan metsätöiden varustelua 30 % :lla.”? Heinää on hankittu 
33,000 tonnin sijasta 12,000 t. Tunkuan piiri on vihdoinkin saanut 
huovikkaita, mutta ne ovat — lasten numeroa. Tilattujen työväli- 
neiden sijaan lähettävät osuuskaupat ”kaikenlaista rihkamaa”. Palo- 
öljyä valaistukseen ei saada. Johto tekee työtä ”viinan voimalla”. 
Uhtua on määrätty rakentamaan 1,200 pankkorekeä, mutta työvoi- 
man, ainesten ja verstaiden puutteessa ei siihen ole mitään mahdolli- 
suutta. Rekirautaa ei saada. Prääsässä seisoo Karellesin tallissa 40 
hevosta ajomiesten puutteessa — mutta työmailla ovat ajomiehet 
ilman hevosia. Karelles ei saa traktoreitaan liikkeelle, ja kaksi niistä 
on ”hukkunut”. Itse suunnitelmakin on päätön: ”Kamppailun yh- 
teydessä on selvinnyt, että kylissä ei olekaan suunniteltua määrää 
työvoimaa, joten tilastot useissa kylissä eivät pidä paikkaansa.” 
Vaikka Uhtualla naiset ja lapsetkin ovat työssä, on suunnitelmasta 
täytetty vain 2,6 %. Sitä on nyttemmin vähennetty yli 300,000 
m5:llä. — Olemme maininneet vain otteita ”Punaisen Karjalan” lu- 
kemattomista valituksista. 

Vauhti ei ole uudellakaan vuodella paljoa parantunut. Tammi- 
kuun ensimmäisen kymmenpäivän aikana ”piti hakata” 12—13 % ja 
ajaa vähintäin 10 % vuosisuunnitelmasta. Tulokset olivat: 4,31 ja 
3,92 %. On ilmeistä, että koko 12 miljoonan m3:n vuosisuunnitelma 
on mitä suurimmassa vaarassa täydelleen epäonnistua. Toimen- 
piteistä sen pelastamiseksi olemme jo näytenumerossamme mainin- 
neet, voiden siihen nyt lisätä, että ”näyteoikeudet” niskottelevia ta- 
lonpoikia vastaan ovat jo alkaneet, ja että ”Punaisessa Karjalassa” 
päivittäin ilmiannetaan useita ”kulakkeja” pakkotehtävien täyttä- . 
mättä jättämisestä. Heidän kohtalonsa on sillä sinetöity. Äskettäin on 
annettu uusi aitokommunistinen määräys: ne kalastajat, jotka eivät 
täytä ”kalastussuunnitelmaa”, lähetetään metsään pakollisiin hak- 
kuutöihin. Saamme nähdä, ottavatko Vienanmeren sillit tämän 
ukaasin huomioonsa! 

Gylling on Moskovassa esittänyt vuosikertomuksensa, jonka mu- 
kaan Neuvosto-Karjala tietenkin on ”mahtavassa taloudellisessa ja 
kulturellisessa nousussa.” Tilamme kieltää meiltä hänen mielikuvi- 

tuksellisten numeroittensa oikaisun. Toteamme vain, ettei hänkään 
ole uskaltanut Stalinin silmien edessä esittää koko totuutta metsä- 
töiden tilasta, vaan selittänyt hakkuut täytetyiksi 38 % :lla ja ajot 
36 % :lla. Mutta tämäkin ”300-prosenttinen totuus” on vaikuttanut 
niin hälyyttävästi, että Stalin henkilökohtaisesti on sähköttänyt Kar- 
jalan kansankomissaarien neuvostolle, pitäen ”tällaista saavutusta 
epätyydyttävänä” ja vaatien repeämän likvideerausta. Uusi isku- 
kuukausi on julistettava tammik. 15 p:stä ja joka kymmenpäivä 
sähkötettävä kamppailun kulusta Neuvostoliiton työ- ja puolustus- 
neuvostolle. Tammi maaliskuun aikana on hakattava 4,8 miljoo- 
naa ja ajettava 5,1 miljoonaa m. Luottaen siihen, ettei Stalin osaa 
suomea on Karjalan Aluekomitea antanut julistuksen, jossa nimen- 
omaan tunnustetaan: ”— — Näiden puutteellisuuksien takia on eri- 
koisneljänneksen metsätyösuunnitelma hakkuiden suhteen toteutettu 
ainoastaan 13 % ja ajon alalla sitäkin vähemmän.” Tämä on jul- 
kaistu ”Punaisen Karjalan” numerossa 15/1 samalla sivulla Stalinin 
sähkösanoman kanssa. 

”Iskukuukausi” on alotettu kolmannessivun julistuksella ”Punai- 
sessa Karjalassa”: ”Kulakkiagitatsiooni muserrettava. Metsätöitä 
vastaan agiteeraavat luokkavihollisemme annettava proletaarisen 
oikeuden rautakouriin. Opportunismin saastuttamat elimet ankaran 
käsittelyn alaiseksi!” — Nähtäväksi jää, tepsiikö kovennettu terrori 
Karjalan uupuneeseen väestöön ja lähteekö sen metsien ”vihreä 
kulta” 5-vuotissuunnitelman finanssien pelastamiseksi vihdoinkin 
vyörymään. 

